text: ημερών, τη διάρκεια ισχύος του ταξιδιωτικού εγγράφου ή εκδίδει, εφόσον κριθεί σκόπιμο, νέο ταξιδιωτικό έγγραφο με την ίδια περίοδο ισχύος. Αν, εντός 14 ημερολογιακών ημερών, η Αλβανία δεν έχει εκδώσει το ταξιδιωτικό έγγραφο ή δεν έχει παρατείνει τη διάρκεια ισχύος του ή δεν το έχει ανανεώσει, εφόσον χρειάζεται, τότε θεωρείται ότι αποδέχεται τη χρήση του τυποποιημένου ταξιδιωτικού εγγράφου της ΕΕ για περιπτώσεις απέλασης.ΤΜΗΜΑ IIΥΠΟΧΡΕΩΣΕΙΣ ΤΗΣ ΚΟΙΝΟΤΗΤΑΣ ΟΣΟΝ ΑΦΟΡΑ ΤΗΝ ΕΠΑΝΕΙΣΔΟΧΗΆρθρο 4Επανεισδοχή υπηκόων της Κοινότητας1. Ένα κράτος μέλος επιτρέπει την επανεισδοχή, κατόπιν αιτήσεως της Αλβανίας και χωρίς άλλες διατυπώσεις εκτός από εκείνες που προβλέπονται στην παρούσα συμφωνία, όλων των προσώπων τα οποία δεν πληρούν, ή δεν πληρούν πλέον, τις ισχύουσες προϋποθέσεις για την είσοδο, παρουσία ή διαμονή στο έδαφος της Αλβανίας, υπό τον όρο ότι αποδεικνύεται ή μπορεί να εκτιμηθεί βάσιμα, από εκ πρώτης όψεως αποδεικτικά στοιχεία που υποβάλλονται, ότι πρόκειται για υπηκόους αυτού του κράτους μέλους.Το ίδιο ισχύει για τα πρόσωπα τα οποία έχουν στερηθεί ή έχουν παραιτηθεί της υπηκοότητας ενός κράτους μέλους από τη στιγμή της εισόδου τους στο έδαφος της Αλβανίας, εκτός αν τα πρόσωπα αυτά έχουν λάβει τουλάχιστον διαβεβαίωση πολιτογράφησης από την Αλβανία.2. Ένα κράτος μέλος χορηγεί, δεόντως και χωρίς καθυστέρηση, στο πρόσωπο του οποίου η επανεισδοχή έχει γίνει αποδεκτή το ταξιδιωτικό έγγραφο που απαιτείται για την επάνοδό του, με διάρκεια ισχύος τουλάχιστον έξι μήνες. Αν, για νομικούς ή πραγματικούς λόγους, το συγκεκριμένο πρόσωπο δεν μπορεί να μεταφερθεί εντός της περιόδου ισχύος του ταξιδιωτικού εγγράφου που είχε αρχικά εκδοθεί, το κράτος μέλος παρατείνει, εντός 14 ημερολογιακών ημερών, τη διάρκεια ισχύος του ταξιδιωτικού εγγράφου ή εκδίδει, εφόσον κριθεί σκόπιμο, νέο ταξιδιωτικό έγγραφο με την ίδια διάρκεια ισχύος. Αν, εντός 14 ημερολογιακών ημερών, το συγκεκριμένο κράτος μέλος δεν έχει εκδώσει το ταξιδιωτικό έγγραφο ή δεν έχει παρατείνει τη διάρκεια ισχύος του ή δεν το έχει ανανεώσει, εφόσον χρειάζεται, τότε θεωρείται ότι αποδέχεται τη χρήση του αλβανικού πιστοποιητικού που προβλέπεται σε περιπτώσεις απέλασης [2].Άρθρο 5Επανεισδοχή υπηκόων τρίτων χωρών και απατρίδων1. Ένα κράτος μέλος επιτρέπει την επανεισδοχή, κατόπιν αιτήσεως της Αλβανίας και χωρίς άλλες διατυπώσεις εκτός από αυτές που προβλέπονται στην παρούσα συμφωνία, όλων των υπηκόων τρίτων χωρών ή απατρίδων, οι οποίοι δεν πληρούν, ή δεν πληρούν πλέον, τις ισχύουσες προϋποθέσεις για την είσοδο, παρουσία, η διαμονή στο έδαφος της Αλβανίας, υπό τον όρο ότι αποδεικνύεται ή μπορεί να εκτιμηθεί βάσιμα, από εκ πρώτης όψεως αποδεικτικά στοιχεία που υποβάλλονται, ότι τα πρόσωπα αυτά:α) είναι κάτοχοι ή ήταν κάτοχοι, κατά τη στιγμή της εισόδου, έγκυρης θεώρησης ή άδειας παραμονής, που έχει εκδοθεί από το κράτος μέλος στο οποίο απευθύνεται η αίτηση· ήβ) εισήλθαν στο έδαφος της Αλβανίας, αφού παρέμειναν ή διήλθαν από το έδαφος του κράτους μέλους στο οποίο απευθύνεται η αίτηση.2. Η υποχρέωση επανεισδοχής, που αναφέρεται στην παράγραφο 1, δεν εφαρμόζεται στις εξής περιπτώσεις:α) αν ο υπήκοος τρίτης χώρας ή ο άπατρις βρισκόταν απλώς και μόνον υπό καθεστώς μετεπιβίβασης σε διεθνές αεροδρόμιο του κράτους μέλους στο οποίο απευθύνεται η αίτηση· ήβ) αν η Αλβανία έχει χορηγήσει στον υπήκοο τρίτης χώρας ή τον άπατρι, πριν ή μετά την είσοδο στο έδαφός της,


text: θεώρηση ή άδεια παραμονής, εκτός αν:- το πρόσωπο αυτό είναι κάτοχος θεώρησης ή άδειας παραμονής, η οποία έχει εκδοθεί από το κράτος μέλος στο οποίο απευθύνεται η αίτηση και η οποία έχει μεγαλύτερη διάρκεια ισχύος· ή- η θεώρηση ή άδεια παραμονής, που έχει εκδοθεί από την Αλβανία, ελήφθη με τη χρήση πλαστογραφημένων ή παραποιημένων εγγράφων.3. Η υποχρέωση επανεισδοχής, που αναφέρεται στην παράγραφο 1, ισχύει για το κράτος μέλος που έχει χορηγήσει τη θεώρηση ή την άδεια παραμονής. Αν δύο ή περισσότερα κράτη μέλη έχουν εκδώσει θεώρηση ή άδεια παραμονής, η υποχρέωση επανεισδοχής που αναφέρεται στην παράγραφο 1 ισχύει για το κράτος μέλος που εξέδωσε το έγγραφο με τη μεγαλύτερη διάρκεια ισχύος ή —αν ένα ή περισσότερα από τα έγγραφα αυτά έχουν ήδη λήξει— το έγγραφο το οποίο εξακολουθεί να ισχύει. Αν όλα τα έγγραφα έχουν ήδη λήξει, η υποχρέωση επανεισδοχής που αναφέρεται στην παράγραφο 1 ισχύει για το κράτος μέλος που εξέδωσε το έγγραφο με την πιο πρόσφατη ημερομηνία λήξης. Αν δεν μπορεί να προσκομιστεί κανένα από τα έγγραφα αυτά, η υποχρέωση επανεισδοχής που αναφέρεται στην παράγραφο 1 βαρύνει το κράτος μέλος από το οποίο πραγματοποιήθηκε η τελευταία έξοδος.4. Ένα κράτος μέλος χορηγεί, δεόντως και χωρίς καθυστέρηση, στο πρόσωπο του οποίου η επανεισδοχή έχει γίνει αποδεκτή το ταξιδιωτικό έγγραφο που απαιτείται για την επάνοδό του, με διάρκεια ισχύος τουλάχιστον έξι μήνες. Αν, για νομικούς ή πραγματικούς λόγους, το συγκεκριμένο πρόσωπο δεν μπορεί να μεταφερθεί εντός της περιόδου ισχύος του ταξιδιωτικού εγγράφου που είχε αρχικά εκδοθεί, το κράτος μέλος παρατείνει, εντός 14 ημερολογιακών ημερών, τη διάρκεια ισχύος του ταξιδιωτικού εγγράφου ή εκδίδει, εφόσον κριθεί σκόπιμο, νέο ταξιδιωτικό έγγραφο με την ίδια διάρκεια ισχύος. Αν, εντός 14 ημερολογιακών ημερών, το συγκεκριμένο κράτος μέλος δεν έχει εκδώσει το ταξιδιωτικό έγγραφο, ή δεν έχει παρατείνει τη διάρκεια ισχύος του ή δεν το έχει ανανεώσει, εφόσον χρειάζεται, τότε θεωρείται ότι αποδέχεται τη χρήση του αλβανικού πιστοποιητικού που προβλέπεται σε περιπτώσεις απέλασης.ΤΜΗΜΑ IIIΔΙΑΔΙΚΑΣΙΑ ΕΠΑΝΕΙΣΔΟΧΗΣΆρθρο 6Αρχή1. Με την επιφύλαξη της παραγράφου 2, κάθε μεταφορά προσώπου υπό επανεισδοχή, σύμφωνα με μια από τις υποχρεώσεις επανεισδοχής των άρθρων 2 έως 5, προϋποθέτει την υποβολή αίτησης επανεισδοχής προς την αρμόδια αρχή του κράτους στο οποίο απευθύνεται η αίτηση.2. Η αίτηση επανεισδοχής μπορεί να αντικατασταθεί από γραπτή γνωστοποίηση προς την αρμόδια αρχή του κράτους στο οποίο απευθύνεται η αίτηση, εντός εύλογου χρονικού διαστήματος πριν από την επάνοδο του συγκεκριμένου προσώπου, υπό τον όρο ότι το πρόσωπο υπό επανεισδοχή είναι κάτοχος έγκυρου ταξιδιωτικού εγγράφου και, όπου ισχύει, έγκυρης θεώρησης ή άδειας παραμονής του κράτους στο οποίο απευθύνεται η αίτηση.Άρθρο 7Αίτηση επανεισδοχής1. Στο μέτρο του δυνατού, η αίτηση επανεισδοχής πρέπει να περιλαμβάνει τις ακόλουθες πληροφορίες:α) τα προσωπικά στοιχεία του προσώπου για το οποίο γίνεται η επανεισδοχή [π.χ. όνομα(-τα), επώνυμο(-α), ημερομηνία γεννήσεως και —όπου είναι δυνατόν— τόπος γεννήσεως, όνομα πατρός, όνομα μητρός και τελευταίος τόπος διαμονής]·β) ένδειξη των μέσων με τα οποία προσκομίζονται αποδείξεις ή εκ πρώτης όψεως αποδεικτικά στοιχεία για την υπηκοότητα, τη μετεπιβίβαση, τους όρους επανεισδοχής υπηκόων τρίτων χωρών και απατρίδων καθώς και για την παράνομη είσοδο και διαμονή.2. Στο μέτρο του

type: contracts

jurisdiction: EU


text: δυνατού, η αίτηση επανεισδοχής πρέπει να περιλαμβάνει επίσης και τις ακόλουθες πληροφορίες:α) δήλωση που να αναφέρει ότι το πρόσωπο, το οποίο πρόκειται να μεταφερθεί, μπορεί να χρειαστεί βοήθεια ή ιατρική περίθαλψη, εφόσον το πρόσωπο αυτό έχει δώσει ρητά τη συγκατάθεσή του για τη δήλωση αυτή·β) κάθε άλλο μέτρο προστασίας ή ασφάλειας που μπορεί να είναι αναγκαίο σε περίπτωση ατομικής μεταφοράς.3. Στο παράρτημα 5 της παρούσας συμφωνίας περιλαμβάνεται το κοινό έντυπο το οποίο πρέπει να χρησιμοποιείται για τις αιτήσεις επανεισδοχής.Άρθρο 8Αποδεικτικά μέσα όσον αφορά την υπηκοότητα1. Η απόδειξη της υπηκοότητας, δυνάμει του άρθρου 2 παράγραφος 1 και του άρθρου 4 παράγραφος 1, μπορεί να προσκομιστεί με οποιοδήποτε από τα έγγραφα που απαριθμούνται στο παράρτημα 1 της παρούσας συμφωνίας, ακόμα και αν έχει λήξει η διάρκεια ισχύος τους. Σε περίπτωση υποβολής τέτοιων εγγράφων, τα κράτη μέλη και η Αλβανία αναγνωρίζουν αμοιβαία την υπηκοότητα χωρίς να απαιτείται περαιτέρω έρευνα. Η απόδειξη της υπηκοότητας δεν μπορεί να προσκομιστεί με πλαστά έγγραφα.2. Τα εκ πρώτης όψεως αποδεικτικά στοιχεία της υπηκοότητας, δυνάμει του άρθρου 2 παράγραφος 1 και του άρθρου 4 παράγραφος 1, μπορούν να προσκομιστούν με οποιοδήποτε από τα έγγραφα που απαριθμούνται στο παράρτημα 2 της παρούσας συμφωνίας, ακόμα και αν έχει λήξει η διάρκεια ισχύος τους. Σε περίπτωση υποβολής τέτοιων εγγράφων, τα κράτη μέλη και η Αλβανία θεωρούν την υπηκοότητα αποδειχθείσα, εκτός αν μπορούν να αποδείξουν το αντίθετο. Εκ πρώτης όψεως αποδεικτικά στοιχεία της υπηκοότητας δεν μπορούν να προσκομιστούν με πλαστά έγγραφα.3. Αν κανένα από τα έγγραφα που απαριθμούνται στα παραρτήματα 1 ή 2 δεν μπορεί να προσκομιστεί, οι αρμόδιες διπλωματικές και προξενικές αντιπροσωπείες της Αλβανίας ή του οικείου κράτους μέλους, κατόπιν αιτήσεως, μεριμνούν για μια συνέντευξη, εντός εύλογου χρονικού διαστήματος, με το πρόσωπο του οποίου πρέπει να γίνει η επανεισδοχή, προκειμένου να αποδειχθεί η υπηκοότητά του.Άρθρο 9Αποδεικτικά μέσα όσον αφορά υπηκόους τρίτων χωρών και απάτριδες1. Η απόδειξη των όρων επανεισδοχής υπηκόων τρίτων χωρών και απατρίδων, που αναφέρεται στο άρθρο 3 παράγραφος 1 και στο άρθρο 5 παράγραφος 1, μπορεί να προσκομιστεί με τη βοήθεια οποιουδήποτε από τα αποδεικτικά στοιχεία που απαριθμούνται στο παράρτημα 3 της παρούσας συμφωνίας και δεν μπορεί να παρασχεθεί με πλαστά έγγραφα. Τα κράτη μέλη και η Αλβανία αναγνωρίζουν αμοιβαία την απόδειξη αυτή χωρίς να απαιτείται περαιτέρω έρευνα.2. Τα εκ πρώτης όψεως αποδεικτικά στοιχεία των όρων επανεισδοχής υπηκόων τρίτων χωρών και απατρίδων, τα οποία καθορίζονται στο άρθρο 3 παράγραφος 1 και στο άρθρο 5 παράγραφος 1, μπορούν να προσκομιστούν με τη βοήθεια οποιουδήποτε από τα αποδεικτικά στοιχεία που απαριθμούνται στο παράρτημα 4 της παρούσας συμφωνίας και δεν μπορούν να παρασχεθούν με πλαστά έγγραφα. Σε περίπτωση υποβολής εκ πρώτης όψεως αποδεικτικών στοιχείων, τα κράτη μέλη και η Αλβανία θεωρούν ότι πληρούνται οι προϋποθέσεις, εκτός αν μπορούν να αποδείξουν το αντίθετο.3. Το παράνομο της εισόδου, παρουσίας ή διαμονής καθορίζεται με βάση τα ταξιδιωτικά έγγραφα του συγκεκριμένου προσώπου, από τα οποία λείπει η θεώρηση ή άλλη άδεια παραμονής, που απαιτείται στο έδαφος του αιτούντος κράτους. Σχετική δήλωση του αιτούντος κράτους ότι διαπιστώθηκε πως το συγκεκριμένο πρόσωπο δεν είχε τα αναγκαία ταξιδιωτικά έγγραφα, την


text: αναγκαία θεώρηση ή άδεια παραμονής παρέχει, εξίσου, εκ πρώτης όψεως αποδεικτικό στοιχείο της παράνομης εισόδου, παρουσίας ή διαμονής.Άρθρο 10Προθεσμίες1. Η αίτηση επανεισδοχής πρέπει να υποβάλλεται στην αρμόδια αρχή του κράτους στο οποίο απευθύνεται η αίτηση, εντός μέγιστης προθεσμίας ενός έτους από τη στιγμή που η αρμόδια αρχή του αιτούντος κράτους μέλους λαμβάνει γνώση ότι ο υπήκοος τρίτης χώρας ή ο άπατρις δεν πληροί, ή δεν πληροί πλέον, τις ισχύουσες προϋποθέσεις για την είσοδο, παρουσία ή διαμονή του. Σε περίπτωση που υπάρχουν νομικά ή πραγματικά εμπόδια για την έγκαιρη υποβολή της αίτησης, η προθεσμία παρατείνεται, κατόπιν αιτήσεως του αιτούντος κράτους, αλλά μόνο για το διάστημα που υφίστανται τα εμπόδια.2. Η αίτηση επανεισδοχής πρέπει να λάβει απάντηση εντός εύλογου χρονικού διαστήματος και, σε κάθε περίπτωση, εντός προθεσμίας 14 ημερολογιακών ημερών. Η απόρριψη της αίτησης επανεισδοχής πρέπει να αιτιολογείται δεόντως. Η προθεσμία αυτή αρχίζει από την ημερομηνία παραλαβής της αίτησης επανεισδοχής. Αν δεν υπάρξει απάντηση εντός της προθεσμίας αυτής, η μεταφορά θεωρείται ότι έχει εγκριθεί.3. Μετά την έγκριση της μεταφοράς ή, ενδεχομένως, μετά τη λήξη της προθεσμίας των 14 ημερολογιακών ημερών, το ενδιαφερόμενο πρόσωπο μεταφέρεται εντός εύλογου χρονικού διαστήματος και, το αργότερο, εντός προθεσμίας τριών μηνών. Κατόπιν αιτήσεως του αιτούντος κράτους, η προθεσμία αυτή μπορεί να παραταθεί κατά το χρονικό διάστημα που απαιτείται λόγω της ύπαρξης νομικών ή πρακτικών εμποδίων.Άρθρο 11Λεπτομέρειες και τρόποι μεταφοράς1. Πριν από την επάνοδο του ενδιαφερομένου, οι αρμόδιες αρχές της Αλβανίας και του οικείου κράτους μέλους προβαίνουν σε ορισμένες ρυθμίσεις, εγγράφως και εκ των προτέρων, σχετικά με την ημερομηνία μεταφοράς, το σημείο εισόδου, την πιθανή συνοδεία και άλλα στοιχεία σχετικά με τη μεταφορά.2. Κανένα μέσο μεταφοράς δεν απαγορεύεται, είτε αεροπορικό, είτε χερσαίο είτε θαλάσσιο. Η επάνοδος αεροπορικώς δεν περιορίζεται μόνο στη χρήση των εθνικών αερομεταφορέων της Αλβανίας ή των κρατών μελών και μπορεί να γίνει στο πλαίσιο τακτικών ή ναυλωμένων πτήσεων. Σε περίπτωση επανόδου υπό συνοδεία, η συνοδεία αυτή δεν περιορίζεται μόνο σε εξουσιοδοτημένα πρόσωπα του αιτούντος κράτους, υπό την προϋπόθεση ότι θα είναι πρόσωπα εξουσιοδοτημένα από την Αλβανία ή οποιοδήποτε κράτος μέλος.Άρθρο 12Επανεισδοχή εκ σφάλματοςΗ Αλβανία αναλαμβάνει εκ νέου, χωρίς καθυστέρηση, την ευθύνη κάθε προσώπου του οποίου έχει γίνει επανεισδοχή σε ένα κράτος μέλος, και ένα κράτος μέλος αναλαμβάνει εκ νέου, χωρίς καθυστέρηση, την ευθύνη κάθε προσώπου του οποίου έχει γίνει επανεισδοχή στην Αλβανία, αν διαπιστωθεί, εντός χρονικού διαστήματος τριών μηνών από τη μεταφορά του, ότι δεν πληρούνται οι προϋποθέσεις που καθορίζονται στα άρθρα 2 έως 5 της παρούσας συμφωνίας. Στις περιπτώσεις αυτές, οι αρμόδιες αρχές της Αλβανίας και του οικείου κράτους μέλους ανταλλάσσουν επίσης όλες τις διαθέσιμες πληροφορίες σχετικά με την πραγματική ταυτότητα, υπηκοότητα ή διαδρομή διέλευσης του συγκεκριμένου προσώπου.ΤΜΗΜΑ IVΠΡΑΞΕΙΣ ΜΕΤΕΠΙΒΙΒΑΣΗΣΆρθρο 13Αρχές1. Τα κράτη μέλη και η Αλβανία καταβάλλουν κάθε δυνατή προσπάθεια ώστε η μετεπιβίβαση υπηκόων τρίτων χωρών ή απατρίδων να περιορίζεται στις περιπτώσεις που τα πρόσωπα αυτά δεν μπορούν να επιστρέψουν απευθείας στο κράτος προορισμού.2. Η Αλβανία επιτρέπει τη μετεπιβίβαση υπηκόων τρίτων χωρών ή απατρίδων, αν το ζητήσει ένα κράτος μέλος, και ένα κράτος μέλος επιτρέπει τη μετεπιβίβαση υπηκόων τρίτων χωρών ή απατρίδων, αν το


text: ζητήσει η Αλβανία, υπό τον όρο ότι εξασφαλίζεται τόσο η συνέχεια του ταξιδιού σε πιθανά άλλα κράτη μετεπιβίβασης όσο και η επανεισδοχή από το κράτος προορισμού.3. Η Αλβανία, ή ένα κράτος μέλος, μπορεί να αρνηθεί τη μετεπιβίβαση:α) αν ο υπήκοος τρίτης χώρας ή ο άπατρις διατρέχει πραγματικό κίνδυνο να υποστεί βασανιστήρια, απάνθρωπη ή βάναυση μεταχείριση ή τιμωρία, ή ακόμα τη θανατική ποινή, ή να υποστεί διώξεις για λόγους φυλής, θρησκείας, υπηκοότητας ή συμμετοχής σε μια ορισμένη κοινωνική ομάδα, ή για τις πολιτικές του πεποιθήσεις στο κράτος προορισμού ή σε άλλο κράτος μετεπιβίβασης· ήβ) αν ο υπήκοος τρίτης χώρας ή ο άπατρις υπόκειται σε ποινική δίωξη ή κυρώσεις στο κράτος στο οποίο απευθύνεται η αίτηση ή σε άλλο κράτος μετεπιβίβασης· ήγ) για λόγους δημόσιας υγείας, εθνικής ασφαλείας, δημόσιας τάξης, ή για άλλους λόγους εθνικών συμφερόντων του κράτους στο οποίο απευθύνεται η αίτηση.4. Η Αλβανία, ή ένα κράτος μέλος, μπορεί να ανακαλέσει την άδεια που έχει εκδοθεί, εφόσον προκύψουν στη συνέχεια οι περιστάσεις οι οποίες αναφέρονται στην παράγραφο 3 και οι οποίες συνιστούν εμπόδιο στην πράξη μετεπιβίβασης, ή εφόσον δεν μπορούν να εξασφαλιστούν πλέον ούτε η συνέχεια του ταξιδιού σε πιθανά κράτη μετεπιβίβασης ούτε η επανεισδοχή στο κράτος προορισμού. Στην περίπτωση αυτή, το αιτούν κράτος αναλαμβάνει εκ νέου, δεόντως και χωρίς καθυστέρηση, την ευθύνη του υπηκόου τρίτης χώρας ή του απάτριδος.Άρθρο 14Διαδικασία μετεπιβίβασης1. Κάθε αίτηση μετεπιβίβασης πρέπει να υποβάλλεται εγγράφως προς την αρμόδια αρχή του κράτους στο οποίο απευθύνεται και να περιλαμβάνει τα ακόλουθα στοιχεία:α) τρόπο μετεπιβίβασης (αεροπορικώς, διά ξηράς ή διά θαλάσσης), άλλα πιθανά κράτη μετεπιβίβασης και προβλεπόμενο τελικό προορισμό·β) προσωπικά στοιχεία του συγκεκριμένου προσώπου (π.χ. όνομα, επώνυμο, γένος, άλλα χρησιμοποιούμενα ονόματα/παρωνύμια ή ψευδώνυμα, ημερομηνία γεννήσεως, φύλο και —όπου είναι δυνατόν— τόπος γεννήσεως, υπηκοότητα, γλώσσα, τύπος και αριθμός ταξιδιωτικού εγγράφου)·γ) προβλεπόμενο σημείο εισόδου, χρονικός προσδιορισμός της μεταφοράς και πιθανή χρήση συνοδείας·δ) δήλωση ότι, κατά την άποψη του αιτούντος κράτους, πληρούνται οι όροι που προβλέπονται στο άρθρο 13 παράγραφος 2 και ότι δεν υφίσταται κανένας γνωστός λόγος για απόρριψη της αίτησης δυνάμει του άρθρου 13 παράγραφος 3.Στο παράρτημα 6 της παρούσας συμφωνίας περιλαμβάνεται το κοινό έντυπο που πρέπει να χρησιμοποιείται για τις αιτήσεις μετεπιβίβασης.2. Το κράτος στο οποίο απευθύνεται η αίτηση ενημερώνει, εντός προθεσμίας πέντε ημερολογιακών ημερών και εγγράφως, το κράτος που ζητεί την εισδοχή, επιβεβαιώνοντας το σημείο εισόδου και την προβλεπόμενη ημερομηνία και ώρα εισδοχής, ή το ενημερώνει σχετικά με την άρνηση της εισδοχής και τους λόγους της άρνησης.3. Αν η μετεπιβίβαση πραγματοποιείται αεροπορικώς, τόσο το πρόσωπο για το οποίο γίνεται η επανεισδοχή όσο και η πιθανή συνοδεία του απαλλάσσονται από την υποχρέωση να έχουν θεώρηση αεροπορικής μετεπιβίβασης.4. Υπό την προϋπόθεση διεξαγωγής αμοιβαίων διαβουλεύσεων, οι αρμόδιες αρχές του κράτους στο οποίο απευθύνεται η αίτηση διευκολύνουν τις πράξεις μετεπιβίβασης, ιδίως μέσω της επιτήρησης των εν λόγω προσώπων και της παροχής των κατάλληλων προς τον σκοπό αυτό μέσων.ΤΜΗΜΑ VΚΟΣΤΟΣΆρθρο 15Κόστος μεταφοράς και μετεπιβίβασηςΜε την επιφύλαξη του δικαιώματος των αρμόδιων αρχών να ανακτούν το κόστος που συνδέεται με την επανεισδοχή, από το πρόσωπο υπό επανεισδοχή ή από τρίτο μέρος, όλα τα έξοδα μεταφοράς στο


text: πλαίσιο της επανεισδοχής και των πράξεων μετεπιβίβασης, δυνάμει της παρούσας συμφωνίας, μέχρι τα σύνορα του κράτους τελικού προορισμού βαρύνουν το αιτούν κράτος.ΤΜΗΜΑ VIΠΡΟΣΤΑΣΙΑ ΔΕΔΟΜΕΝΩΝ ΚΑΙ ΡΗΤΡΑ ΣΕΒΑΣΜΟΥ ΔΙΕΘΝΩΝ ΣΥΜΦΩΝΙΩΝΆρθρο 16Προστασία των δεδομένωνΗ κοινοποίηση προσωπικών δεδομένων γίνεται μόνον εάν αυτή είναι αναγκαία για την εφαρμογή της παρούσας συμφωνίας από τις αρμόδιες αρχές της Αλβανίας ή ενός κράτους μέλους, ανάλογα με την περίπτωση. Η χρήση των προσωπικών δεδομένων σε συγκεκριμένες περιπτώσεις διέπεται από την εθνική νομοθεσία της Αλβανίας και, εφόσον ο ελεγκτής είναι αρμόδια αρχή ενός κράτους μέλους, από τις διατάξεις της οδηγίας 95/46/EΚ [3] και της εθνικής νομοθεσίας του κράτους μέλους, η οποία έχει θεσπιστεί δυνάμει της εν λόγω οδηγίας. Επιπλέον, εφαρμόζονται οι ακόλουθες αρχές:α) τα προσωπικά δεδομένα πρέπει να χρησιμοποιούνται με θεμιτό και νόμιμο τρόπο·β) τα προσωπικά δεδομένα πρέπει να συλλέγονται για το συγκεκριμένο, σαφή και νόμιμο σκοπό της εφαρμογής της παρούσας συμφωνίας και δεν μπορούν να χρησιμοποιηθούν περαιτέρω ούτε από την κοινοποιούσα αρχή ούτε από την παραλήπτρια αρχή κατά τρόπο που δεν συμβιβάζεται με το σκοπό αυτό·γ) τα προσωπικά δεδομένα πρέπει να είναι τα κατάλληλα, συναφή και όχι δυσανάλογα σε σχέση με το σκοπό για τον οποίο συλλέγονται ή/και χρησιμοποιούνται περαιτέρω· ειδικότερα, τα προσωπικά δεδομένα που κοινοποιούνται πρέπει να αφορούν μόνο τα ακόλουθα:- τα στοιχεία του προσώπου που πρόκειται να μεταφερθεί [π.χ. όνομα(-τα), επώνυμο(-α), τυχόν προγενέστερα ονόματα, άλλα χρησιμοποιούμενα ονόματα/παρωνύμια ή ψευδώνυμα, φύλο, οικογενειακή κατάσταση, ημερομηνία και τόπος γεννήσεως, σημερινή και τυχόν προηγούμενη υπηκοότητα]·- διαβατήριο, ταυτότητα ή άδεια οδήγησης (αριθμός, περίοδος ισχύος, ημερομηνία έκδοσης, εκδούσα αρχή, τόπος έκδοσης)·- ενδιάμεσοι σταθμοί και δρομολόγια·- άλλες πληροφορίες που απαιτούνται για την εξακρίβωση της ταυτότητας του προσώπου που πρόκειται να μεταφερθεί ή για την εξέταση των προϋποθέσεων επανεισδοχής δυνάμει της παρούσας συμφωνίας·δ) τα προσωπικά δεδομένα πρέπει να είναι ακριβή και, εφόσον κρίνεται σκόπιμο, να ενημερώνονται·ε) τα προσωπικά δεδομένα πρέπει να φυλάσσονται σε μορφή που να επιτρέπει την εξακρίβωση της ταυτότητας των συγκεκριμένων προσώπων για μια περίοδο που να μην υπερβαίνει αυτήν που απαιτείται για το σκοπό που συλλέγονται τα δεδομένα αυτά ή για το σκοπό που χρησιμοποιούνται περαιτέρω·στ) τόσο η κοινοποιούσα όσο και η παραλήπτρια αρχή λαμβάνουν όλα τα δέοντα μέτρα για τη διόρθωση, διαγραφή ή το κλείδωμα των προσωπικών δεδομένων, σε περίπτωση που η χρήση τους δεν συμβιβάζεται με τις διατάξεις του παρόντος άρθρου, και ιδίως όταν τα εν λόγω δεδομένα δεν είναι τα κατάλληλα, συναφή και ακριβή ή είναι δυσανάλογα σε σχέση με το σκοπό για τον οποίον χρησιμοποιούνται. Αυτό περιλαμβάνει και την υποχρέωση κοινοποίησης προς το άλλο μέρος κάθε διόρθωσης, διαγραφής ή κλειδώματος των προσωπικών δεδομένων·ζ) η παραλήπτρια αρχή ενημερώνει, κατόπιν αιτήσεως, την κοινοποιούσα αρχή σχετικά με τη χρήση των κοινοποιηθέντων δεδομένων καθώς και σχετικά με τα αποτελέσματα της χρήσης αυτής·η) τα προσωπικά δεδομένα μπορούν να ανακοινώνονται μόνο στις αρμόδιες αρχές· η περαιτέρω κοινοποίηση σε άλλους φορείς προϋποθέτει την προηγούμενη έγκριση της κοινοποιούσας αρχής·θ) τόσο η κοινοποιούσα όσο και η παραλήπτρια αρχή υποχρεούνται να προβαίνουν σε έγγραφη καταχώριση της κοινοποίησης και της παραλαβής των προσωπικών δεδομένων.Άρθρο 17Ρήτρα σεβασμού των διεθνών συμφωνιών1. Η παρούσα συμφωνία δεν θίγει τα δικαιώματα, τις υποχρεώσεις


text: και τις αρμοδιότητες της Κοινότητας, των κρατών μελών και της Αλβανίας, τα οποία απορρέουν από το διεθνές δίκαιο και, ειδικότερα, από την ευρωπαϊκή σύμβαση της 4ης Νοεμβρίου 1950 για την προστασία των ανθρωπίνων δικαιωμάτων, τη σύμβαση της 28ης Ιουλίου 1951 και το πρωτόκολλο της 31ης Ιανουαρίου 1967 για το καθεστώς των προσφύγων, καθώς και από τα διεθνή μέσα σχετικά με την έκδοση.2. Κανένα στοιχείο της παρούσας συμφωνίας δεν εμποδίζει την επάνοδο ενός προσώπου στο πλαίσιο άλλων επίσημων ή άτυπων ρυθμίσεων.ΤΜΗΜΑ VIIΕΦΑΡΜΟΓΗ ΚΑΙ ΕΚΤΕΛΕΣΗΆρθρο 18Μεικτή επιτροπή επανεισδοχής1. Τα συμβαλλόμενα μέρη παρέχουν αμοιβαία συνδρομή κατά την εφαρμογή και ερμηνεία της παρούσας συμφωνίας. Για το σκοπό αυτό, συγκροτούν μεικτή επιτροπή επανεισδοχής (εφεξής καλούμενη "μεικτή επιτροπή") η οποία, ειδικότερα, έχει τα ακόλουθα καθήκοντα:α) να παρακολουθεί την εφαρμογή της παρούσας συμφωνίας·β) να αποφασίζει σχετικά με τις διάφορες ρυθμίσεις εφαρμογής, που είναι αναγκαίες για την ομοιόμορφη εφαρμογή της παρούσας συμφωνίας·γ) να έχει τακτική ανταλλαγή πληροφοριών σχετικά με τα πρωτόκολλα εφαρμογής που καταρτίζονται από τα διάφορα κράτη μέλη και την Αλβανία δυνάμει του άρθρου 19·δ) να αποφασίζει τροποποιήσεις στα παραρτήματα της παρούσας συμφωνίας·ε) να συνιστά τροποποιήσεις της παρούσας συμφωνίας.2. Οι αποφάσεις της μεικτής επιτροπής είναι δεσμευτικές για τα συμβαλλόμενα μέρη.3. Η μεικτή επιτροπή απαρτίζεται από αντιπροσώπους της Κοινότητας και της Αλβανίας· η Κοινότητα αντιπροσωπεύεται από την Επιτροπή, επικουρούμενη από εμπειρογνώμονες των κρατών μελών.4. Η μεικτή επιτροπή συνέρχεται όταν κρίνεται αναγκαίο, κατόπιν αιτήσεως του ενός από τα συμβαλλόμενα μέρη.5. Η μεικτή επιτροπή καταρτίζει τον εσωτερικό της κανονισμό.Άρθρο 19Πρωτόκολλα εφαρμογής1. Η Αλβανία και ένα κράτος μέλος μπορούν να καταρτίζουν πρωτόκολλα εφαρμογής, τα οποία αφορούν κανόνες για τα ακόλουθα:α) τον καθορισμό των αρμοδίων αρχών, τα σημεία διέλευσης των συνόρων και την ανταλλαγή των σημείων επαφής·β) τους όρους επανόδου υπό συνοδεία, όπως η μετεπιβίβαση υπηκόων τρίτων χωρών και απατρίδων υπό συνοδεία·γ) τα μέσα και έγγραφα, τα οποία είναι συμπληρωματικά εκείνων που απαριθμούνται στα παραρτήματα 1 έως 4 της παρούσας συμφωνίας.2. Τα πρωτόκολλα εφαρμογής, που αναφέρονται στην παράγραφο 1, τίθενται σε ισχύ μόνον αφού έχουν κοινοποιηθεί στη μεικτή επιτροπή του άρθρου 18.3. Η Αλβανία συμφωνεί να εφαρμόζει κάθε διάταξη ενός πρωτοκόλλου εφαρμογής, το οποίο συνάπτει με ένα κράτος μέλος, και στις σχέσεις της με οποιοδήποτε άλλο κράτος μέλος, κατόπιν αιτήσεως του τελευταίου.Άρθρο 20Σχέση με τις διμερείς συμφωνίες ή ρυθμίσεις επανεισδοχής των κρατών μελώνΟι διατάξεις της παρούσας συμφωνίας υπερισχύουν έναντι των διατάξεων οποιασδήποτε διμερούς συμφωνίας ή ρύθμισης επανεισδοχής προσώπων που διαμένουν χωρίς άδεια, η οποία έχει συναφθεί ή θα μπορούσε, δυνάμει του άρθρου 19, να συναφθεί μεταξύ των διαφόρων κρατών μελών και της Αλβανίας.ΤΜΗΜΑ VIIIΤΕΛΙΚΕΣ ΔΙΑΤΑΞΕΙΣΆρθρο 21Εδαφική εφαρμογή1. Με την επιφύλαξη της παραγράφου 2, η παρούσα συμφωνία εφαρμόζεται στο έδαφος στο οποίο εφαρμόζεται η συνθήκη για την ίδρυση της Ευρωπαϊκής Κοινότητας και στο έδαφος της Αλβανίας.2. Η παρούσα συμφωνία δεν εφαρμόζεται στο έδαφος του Βασιλείου της Δανίας.Άρθρο 22Έναρξη ισχύος, διάρκεια και λήξη1. Η παρούσα συμφωνία κυρώνεται ή εγκρίνεται από τα συμβαλλόμενα μέρη σύμφωνα με τις αντίστοιχες διαδικασίες τους.2. Με την επιφύλαξη της παραγράφου 3, η παρούσα συμφωνία τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία


text: τα συμβαλλόμενα μέρη κοινοποιούν αμοιβαία ότι έχουν ολοκληρωθεί οι διαδικασίες που αναφέρονται στην παράγραφο 1.3. Τα άρθρα 3 και 5 της παρούσας συμφωνίας τίθενται σε ισχύ δύο χρόνια μετά την ημερομηνία που αναφέρεται στην παράγραφο 2.4. Η παρούσα συμφωνία συνάπτεται για απεριόριστο χρονικό διάστημα.5. Κάθε συμβαλλόμενο μέρος δύναται να καταγγείλει την παρούσα συμφωνία με επίσημη γνωστοποίηση στο άλλο συμβαλλόμενο μέρος. Η παρούσα συμφωνία παύει να ισχύει 6 μήνες μετά την ημερομηνία της γνωστοποίησης αυτής.Άρθρο 23ΠαραρτήματαΤα παραρτήματα 1 έως 6 αποτελούν αναπόσπαστο μέρος της παρούσας συμφωνίας.Η παρούσα συμφωνία συνήφθη στο Λουξεμβούργο, στις δεκατέσσερις Απριλίου του έτους δύο χιλιάδες πέντε σε δύο αντίτυπα, στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, φινλανδική και αλβανική γλώσσα, και όλα τα κείμενα αυτά είναι εξίσου αυθεντικά.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaZa Európske spoločenstvoza Evropsko skupnostEuroopan yhteisön puolestaPå Europeiska gemenskapens vägnarPër Komunitetin Evropian+++++ TIFF +++++Por la República de AlbaniaZa Albánskou republikuPå Republikken Albaniens vegneFür die Republik AlbanienAlbaania Vabariigi nimelΓια τη Δημοκρατία της ΑλβανίαςFor the Republic of AlbaniaPour la République d'AlbaniePer la Repubblica di AlbaniaAlbānijas Republikas vārdā -Albanijos Respublikos varduPër Republikën e ShqipërisëFör Republiken AlbanienAlbanian tasavallan puolestaZa Republiko AlbanijoZa Albánsku republikuPela República da AlbâniaW imieniu Republiki AlbaniiVoor de Republiek AlbaniëGħar-Repubblika ta' l-Albanijaaz Albán Köztársaság részéről+++++ TIFF +++++[1] Σύσταση του Συμβουλίου, της 30 Νοεμβρίου 1994, σχετικά με την καθιέρωση ενός ενιαίου τύπου ταξιδιωτικού εγγράφου για την απομάκρυνση/απέλαση υπηκόων τρίτων χωρών (ΕΕ C 274 της 19.9.1996, σ. 18).[2] Εγκριθέν με την οδηγία αριθ. 553, της 19 Νοεμβρίου 2003, του αναπληρωτή υπουργού Εξωτερικών σχετικά με την έκδοση άδειας εισόδου από τις αλβανικές αντιπροσωπείες για επάνοδο στην Αλβανία.[3] Οδηγία 95/46/EΚ του Ευρωπαϊκού Κοινοβουλίου και του Συμβουλίου, της 24 Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31). οδηγία όπως τροποποιήθηκε από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).--------------------------------------------------ΠΑΡΑΡΤΗΜΑ 1Κοινός κατάλογος εγγράφων η υποβολή των οποίων θεωρείται ότι συνιστά απόδειξη της υπηκοότητας(Άρθρο 2 παράγραφος 1, άρθρο 3 παράγραφος 1, άρθρο 4 παράγραφος 1 και άρθρο 5 παράγραφος 1)- διαβατήρια κάθε είδους (εθνικά διαβατήρια, διπλωματικά διαβατήρια, υπηρεσιακά διαβατήρια, ομαδικά διαβατήρια και υποκατάστατα διαβατηρίων, συμπεριλαμβανομένων των παιδικών διαβατηρίων),- ταυτότητες κάθε είδους (συμπεριλαμβανομένων και των προσωρινών),- στρατιωτικά βιβλιάρια και στρατιωτικές ταυτότητες,- ναυτικά φυλλάδια και δελτία υπηρεσίας κυβερνήτη,- πιστοποιητικά ιθαγένειας ή κάθε επίσημο έγγραφο στο οποίο αναφέρεται η ιθαγένεια.--------------------------------------------------ΠΑΡΑΡΤΗΜΑ 2Κοινός κατάλογος εγγράφων η υποβολή των οποίων θεωρείται ως εκ πρώτης όψεως αποδεικτικό στοιχείο της υπηκοότητας(Άρθρο 2 παράγραφος 1, άρθρο 3 παράγραφος 1, άρθρο 4 παράγραφος 1 και άρθρο 5 παράγραφος 1)- φωτοαντίγραφο οποιουδήποτε από τα έγγραφα που απαριθμούνται στο παράρτημα 1 της παρούσας συμφωνίας,- άδεια οδήγησης ή φωτοαντίγραφο αυτής,- πιστοποιητικό γεννήσεως ή φωτοαντίγραφο αυτού,- ταυτότητα εταιρείας ή φωτοαντίγραφο αυτής,- δήλωση μάρτυρα,- δήλωση του ενδιαφερομένου


text: και γλώσσα την οποίαν ομιλεί, γεγονός που μπορεί να διαπιστωθεί και με βάση το αποτέλεσμα επίσημης δοκιμασίας·- οποιοδήποτε άλλο έγγραφο το οποίο μπορεί να βοηθήσει στην εξακρίβωση της υπηκοότητας του ενδιαφερομένου.--------------------------------------------------ΠΑΡΑΡΤΗΜΑ 3Κοινός κατάλογος εγγράφων τα οποία θεωρούνται ως απόδειξη των όρων επανεισδοχής υπήκοων τρίτων χώρων και απάτριδων(Άρθρο 3 παράγραφος 1, άρθρο 5 παράγραφος 1)- σφραγίδα εισόδου/αναχώρησης ή παρόμοια ένδειξη στο ταξιδιωτικό έγγραφο του ενδιαφερομένου ή άλλο αποδεικτικό στοιχείο εισόδου/αναχώρησης (π.χ. φωτογραφικό),- έγγραφα, πιστοποιητικά και αποδείξεις κάθε είδους (π.χ. αποδείξεις ξενοδοχείων, δελτία ιατρικών επισκέψεων ή νοσοκομειακής περίθαλψης, κάρτες εισόδου για δημόσιους/ιδιωτικούς οργανισμούς, συμβόλαια ενοικίασης αυτοκινήτου, αποδείξεις πιστωτικής κάρτας κ.λπ.), από τα οποία προκύπτει σαφώς ότι το συγκεκριμένο πρόσωπο παρέμεινε στο έδαφος του κράτους στο οποίο απευθύνεται η αίτηση,- εισιτήρια ή/και κατάλογοι επιβατών αεροπορικών, σιδηροδρομικών ή θαλασσίων μεταφορών, ή μεταφορών με πούλμαν, τα οποία δείχνουν την παρουσία και τη διαδρομή του συγκεκριμένου προσώπου στο έδαφος του κράτους στο οποίο απευθύνεται η αίτηση,- πληροφορίες που δείχνουν ότι ο ενδιαφερόμενος χρησιμοποίησε τις υπηρεσίες γραφείου ταχυμεταφορών ή ταξιδιωτικού γραφείου,- επίσημη δήλωση που χορηγείται, ιδίως, από υπαλλήλους συνοριακής αρχής και άλλους μάρτυρες, οι οποίοι μπορούν να βεβαιώσουν τη διέλευση του συγκεκριμένου προσώπου από τα σύνορα,- επίσημη δήλωση του ενδιαφερομένου στο πλαίσιο δικαστικής ή διοικητικής διαδικασίας.--------------------------------------------------ΠΑΡΑΡΤΗΜΑ 4Κοινός κατάλογος εγγράφων τα οποία θεωρούνται ως εκ πρώτης όψεως αποδεικτικά στοιχεία των όρων επανεισδοχής υπήκοων τρίτων χώρων και απάτριδων(Άρθρο 3 παράγραφος 1, άρθρο 5 παράγραφος 1)- περιγραφή του τόπου και των συνθηκών υπό τις οποίες το συγκεκριμένο πρόσωπο συνελήφθη μετά την είσοδό του στο έδαφος του αιτούντος κράτους, η οποία χορηγείται από τις αρμόδιες αρχές του εν λόγω κράτους,- πληροφορίες σχετικά με την ταυτότητα ή/και τη διαμονή ενός προσώπου, οι οποίες παρέχονται από διεθνή οργανισμό,- μαρτυρίες/επιβεβαίωση πληροφοριών από μέλη της οικογένειας, συνταξιδιώτες κ.λπ.,- δήλωση του ενδιαφερομένου.--------------------------------------------------ΠΑΡΑΡΤΗΜΑ 5[Έμβλημα της Αλβανίας].......................................................................................................................................................................................(Τόπος και ημερομηνία)(Προσδιορισμός της αιτούσας αρχής)Στοιχεία:...........................................................Προς......................................................................................................................................................................................................(Προσδιορισμός της παραλήπτριας αρχής)ΑΙΤΗΣΗ ΕΠΑΝΕΙΣΔΟΧΗΣδυνάμει του άρθρου 7 της συμφωνίας της 14ης Απριλίου 2005 μεταξύ της Ευρωπαϊκής Κοινότητας και της Δημοκρατίας της Αλβανίας για την επανεισδοχή προσώπων που διαμένουν χωρίς άδειαΑ. Προσωπικά στοιχεία1. Ονοματεπώνυμο (να υπογραμμιστεί το επώνυμο):.............................................................................................2. Το γένος:.............................................................................................3. Ημερομηνία και τόπος γεννήσεως:.............................................................................................Φωτογραφία4. Ονοματεπώνυμο πατρός και μητρός:.................................................................................................................................5. Φύλο και φυσικά χαρακτηριστικά (ύψος, χρώμα οφθαλμών, διακριτικά στοιχεία κ.λπ.):.................................................................................................6. Άλλα ονόματα (προγενέστερα ονόματα, παρωνύμια ή ψευδώνυμα):.................................................................................................7. Υπηκοότητα και γλώσσα:.................................................................................................8. Οικογενειακή κατάσταση: έγγαμος άγαμος διαζευγμένος χήροςαν έγγαμος: όνομα συζύγου.................................................................Ονόματα και ηλικία παιδιών (αν υπάρχουν).................................................................................................................................................................................................................................................................................9. Διεύθυνση τελευταίας κατοικίας στο αιτούν κράτος:.................................................................................................+++++ TIFF +++++B.Ειδικότερα στοιχεία όσον αφορά το υπό μεταφορά πρόσωπο1. Κατάσταση υγείας(π.χ. αναφορά σε ειδική θεραπευτική αγωγή· λατινική ονομασία μεταδοτικών ασθενειών):.................................................................................................................................2. Ένδειξη επικινδυνότητας του προσώπου(π.χ. υπόνοιες για σοβαρή αξιόποινη πράξη· επιθετική συμπεριφορά):.................................................................................................................................Γ. Συνημμένα αποδεικτικά στοιχεία1. ...................................................................(τύπος εγγράφου)........................................................................(αύξων αριθμός, ημερομηνία και τόπος έκδοσης)......................................................................(εκδούσα αρχή)........................................................................(ημερομηνία λήξης)2. ...................................................................(τύπος εγγράφου)........................................................................(αύξων αριθμός, ημερομηνία και τόπος έκδοσης)......................................................................(εκδούσα αρχή)........................................................................(ημερομηνία λήξης)3. ...................................................................(τύπος εγγράφου)........................................................................(αύξων αριθμός, ημερομηνία και τόπος έκδοσης)......................................................................(εκδούσα αρχή)........................................................................(ημερομηνία λήξης)4. ...................................................................(τύπος εγγράφου)........................................................................(αύξων αριθμός, ημερομηνία και τόπος έκδοσης)......................................................................(εκδούσα αρχή)........................................................................(ημερομηνία λήξης)Δ. Παρατηρήσεις................................................................................................................................................................................................................................................................................................................................................................................................................................................................................................................................................................................................................................................(Υπογραφή της αιτούσας αρχής) (Σφραγίδα/Χαρτόσημο)+++++ TIFF +++++--------------------------------------------------ΠΑΡΑΡΤΗΜΑ 6Έμβλημα της Αλβανίας.......................................................................................................................................................................................(Τόπος και ημερομηνία)(Προσδιορισμός της αιτούσας αρχής)Στοιχεία:...........................................................Προς......................................................................................................................................................................................................(Προσδιορισμός της παραλήπτριας αρχής)ΑΙΤΗΣΗ ΜΕΤΕΠΙΒΙΒΑΣΗΣδυνάμει του άρθρου 14 της συμφωνίας της........... μεταξύ της Ευρωπαϊκής Κοινότητας και της Δημοκρατίας της Αλβανίας για την επανεισδοχή προσώπων που διαμένουν χωρίς άδειαΑ. Προσωπικά στοιχεία1. Ονοματεπώνυμο (να υπογραμμιστεί το επώνυμο):.........................................................................................2.


text: Το γένος:........................................................................................3. Ημερομηνία και τόπος γεννήσεως:........................................................................................Φωτογραφία4. Φύλο και φυσικά χαρακτηριστικά (ύψος, χρώμα οφθαλμών, διακριτικά στοιχεία κ.λπ.):..............................................................................................................................................5. Άλλα ονόματα (προγενέστερα ονόματα, παρωνύμια ή ψευδώνυμα):..............................................................................................................................................6. Υπηκοότητα και γλώσσα:..............................................................................................................................................7. Τύπος και αριθμός ταξιδιωτικού εγγράφου:..............................................................................................................................................+++++ TIFF +++++B. Πράξη μετεπιβίβασης1. Τρόπος μετεπιβίβασηςαεροπορικώςδιά θαλάσσηςδιά ξηράς2. Κράτος τελικού προορισμού......................................................................................................................3. Πιθανά άλλα κράτη μετεπιβίβασης......................................................................................................................4. Προτεινόμενο σημείο διέλευσης συνόρων, ημερομηνία, ακριβής χρονικός προσδιορισμός της μεταφοράς και πιθανή συνοδεία..................................................................................................................................................................................................................................................................................................................................................................5. Εισδοχή εγγυημένη σε τυχόν άλλο κράτος μετεπιβίβασης και στο κράτος τελικού προορισμού(άρθρο 13 παράγραφος 2)ναιόχι6. Γνωστοί λόγοι άρνησης της μετεπιβίβασης(Άρθρο 13 παράγραφος 3)ναιόχιΓ. Παρατηρήσεις................................................................................................................................................................................................................................................................................................................................................................................................................................................................................................................................................................................................................................................(Υπογραφή της αιτούσας αρχής) (Σφραγίδα/Χαρτόσημο)+++++ TIFF +++++--------------------------------------------------


text:
 4.8.2016
 EL
 Επίσημη Εφημερίδα της Ευρωπαϊκής Ένωσης
 L 211/74
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 116/2015
 της 30ής Απριλίου 2015
 για την τροποποίηση του παραρτήματος XIII (Μεταφορές) και του παραρτήματος XIX (Προστασία του καταναλωτή) της συμφωνίας για τον ΕΟΧ [2016/1299]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 1177/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τα δικαιώματα των επιβατών στις θαλάσσιες και εσωτερικές πλωτές μεταφορές και για την τροποποίηση του κανονισμού (ΕΚ) αριθ. 2006/2004 (1) πρέπει να ενσωματωθεί στη συμφωνία για τον ΕΟΧ.
 (2)
 Τα παραρτήματα XIII και ΧΙΧ της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 56κδ [κανονισμός (ΕΚ) αριθ. 392/2009 του Ευρωπαϊκού Κοινοβουλίου και του Συμβουλίου] του παραρτήματος XIII της συμφωνίας για τον ΕΟΧ παρεμβάλλεται το ακόλουθο σημείο:
 «56κε.
 32010 R 1177: Κανονισμός (ΕΕ) αριθ. 1177/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τα δικαιώματα των επιβατών στις θαλάσσιες και εσωτερικές πλωτές μεταφορές και για την τροποποίηση του κανονισμού (ΕΚ) αριθ. 2006/2004 (ΕΕ L 334 της 17.12.2010, σ. 1).».
 Άρθρο 2
 Στο σημείο 7στ [κανονισμός (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου] του παραρτήματος XIX της συμφωνίας για τον ΕΟΧ προστίθεται η ακόλουθη περίπτωση:
 «—
 32010 R 1177: Κανονισμός (ΕΕ) αριθ. 1177/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010 (ΕΕ L 334 της 17.12.2010, σ. 1).».
 Άρθρο 3
 Τα κείμενα του κανονισμού (ΕΕ) αριθ. 1177/2010 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει την 1η Μαΐου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 334 της 17.12.2010, σ. 1.
 (*) Έχουν αναφερθεί συνταγματικές απαιτήσεις.


text:
 16.9.2010
 EL
 Επίσημη Εφημερίδα της Ευρωπαϊκής Ένωσης
 L 244/24
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 70/2010
 της 11ης Ιουνίου 2010
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση αριθ. 51/2010 της Μεικτής Επιτροπής του ΕΟΧ, της 30ής Απριλίου 2010 (1).
 (2)
 Η απόφαση 2009/959/ΕΕ, της 14ης Δεκεμβρίου 2009, για την τροποποίηση της απόφασης 2007/230/ΕΚ περί εντύπου σχετικά με την κοινωνική νομοθεσία όσον αφορά δραστηριότητες οδικών μεταφορών (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 21αα (απόφαση 2007/230/ΕΚ της Επιτροπής) του παραρτήματος ΧΙΙΙ της συμφωνίας προστίθενται τα ακόλουθα:
 «, όπως τροποποιήθηκε με:
 —
 32009 D 0959: Απόφαση 2009/959/ΕΕ της Επιτροπής της 14ης Δεκεμβρίου 2009 (ΕΕ L 330 της 16.12.2009, σ. 80).».
 Άρθρο 2
 Τα κείμενα της απόφασης 2009/959/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 12 Ιουνίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 11 Ιουνίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 181 της 15.7.2010, σ. 19.
 (2) ΕΕ L 330 της 16.12.2009, σ. 80.
 (3) Δεν έχουν αναφερθεί συνταγματικές απαιτήσεις.


text:
 13.12.2007
 EL
 Επίσημη Εφημερίδα της Ευρωπαϊκής Ένωσης
 L 328/40
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 91/2007
 της 6ης Ιουλίου 2007
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση αριθ. 54/2007 της Μεικτής Επιτροπής του ΕΟΧ της 8ης Ιουνίου 2007 (1).
 (2)
 Ο κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (2), ο κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού (3), ο κανονισμός (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την οργάνωση και τη χρήση του εναέριου χώρου στο πλαίσιο του Ενιαίου Ευρωπαϊκού Ουρανού (4), και ο κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (5), είχαν ενσωματωθεί στη συμφωνία με την απόφαση αριθ. 67/2006 της Μεικτής Επιτροπής του ΕΟΧ (6) της 2ας Ιουνίου 2006, με συγκεκριμένες προσαρμογές ανά χώρα.
 (3)
 Ο κανονισμός (ΕΚ) αριθ. 1794/2006 της Επιτροπής, της 6ης Δεκεμβρίου 2006 , για τον καθορισμό κοινού συστήματος χρέωσης των αεροναυτιλιακών υπηρεσιών (7), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Το ακόλουθο σημείο παρεμβάλλεται μετά το σημείο 66 wc [κανονισμός (ΕΚ) αριθ. 1033/2006 της Επιτροπής] του παραρτήματος XIII της συμφωνίας:
 «66wd.
 32006 R 1794: κανονισμός (ΕΚ) αριθ. 1794/2006 της Επιτροπής, της 6ης Δεκεμβρίου 2006, για τον καθορισμό κοινού συστήματος χρέωσης των αεροναυτιλιακών υπηρεσιών (ΕΕ L 341 της 7.12.2006, σ. 3).».
 Άρθρο 2
 Τα κείμενα του κανονισμού (ΕΚ) αριθ. 1794/2006 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 7 Ιουλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (8).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 6 Ιουλίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Stefán Haukur JÓHANNESSON
 (1) ΕΕ L 266 της 11.10.2007, σ. 14.
 (2) ΕΕ L 96 της 31.3.2004, σ. 1.
 (3) ΕΕ L 96 της 31.3.2004, σ. 10.
 (4) ΕΕ L 96 της 31.3.2004, σ. 20.
 (5) ΕΕ L 96 της 31.3.2004, σ. 26.
 (6) ΕΕ L 245 της 7.9.2006, σ. 18.
 (7) ΕΕ L 341της 7.12.2006, σ. 3.
 (8) Δεν αναφέρονται συνταγματικές απαιτήσεις.


text:
 Avis juridique important
 |
 31990Y1201(02)
 Μνημόνιο της Συμβουλευτικής Επιτροπής της ΕΚΑΧ για το μέλλον της συνθήκης ΕΚΑΧ
 Επίσημη Εφημερίδα αριθ. C 302 της 01/12/1990 σ. 0003 - 0005
 Μνημόνιο της συμβουλευτικής επιτροπής της ΕΚΑΧ για το μέλλον της συνθήκης ΕΚΑΧ (90/C 302/03) (Εγκρίθηκε κατά την 287η σύνοδο της 12ης Νοεμβρίου 1990 με 49 ψήφους υπέρ, 1 ψήφο κατά και 11 αποχές) Ι 1. Κατά την 287η σύνοδό της στις 12 Νοεμβρίου 1990, η συμβουλευτική επιτροπή της ΕΚΑΧ κλήθηκε να εκφέρει γνώμη σχετικά με το έγγραφο εργασίας της Επιτροπής για το μέλλον της συνθήκης ΕΚΑΧ. Το έγγραφο αυτό εξετάζει τις παρακάτω τρεις βασικές εναλλακτικές δυνατότητες: - να διατηρηθούν, και μετά το 2002, οι ειδικοί κανόνες για τους τομείς άνθρακα και χάλυβα, με την επιφύλαξη της νομικής μορφής που θα πάρει η παράταση αυτή, -να λήξει πρόωρα η συνθήκη ΕΚΑΧ πριν το 2002, με τη δυνατότητα να περιληφθούν ορισμένες διατάξεις της στη μελλοντική συνθήκη ΕΟΚ, -να λήξει κανονικά η συνθήκη ΕΚΑΧ το 2002, με εννοούμενη τη δυνατότητα προσαρμογής ορισμένων διατάξεών της σε συνάρτηση με την εξέλιξη που θα έχει σημειωθεί στο σημερινό πολιτικό και οικονομικό πλαίσιο. Η συμβουλευτική επιτροπή εξέτασε σε βάθος τις διάφορες αυτές εναλλακτικές δυνατότητες αφού άκουσε τις συμπληρωματικές εξηγήσεις των εκπροσώπων της Επιτροπής. 2. Η συμβουλευτική επιτροπή ζητά να διατηρηθούν τα ουσιαστικά στοιχεία της συνθήκης ΕΚΑΧ, βασιζόμενη στο παρακάτω σκεπτικό: -η συνθήκη ΕΚΑΧ έπαιξε σημαντικό ρόλο στη διαδικασία της ευρωπαϊκής ενοποίησης. Αποτελεί παράδειγμα όσον αφορά κυρίως την επίτευξη της ενιαίας αγοράς, τη διαφάνεια της βιομηχανικής δραστηριότητας και τη συμμετοχή των επιχειρήσεων, των κοινωνικών εταίρων και των ενώσεών τους στις πολιτικές αποφάσεις που αφορούν τη βιομηχανία. Επιπλέον, η συνθήκη αυτή παρέχει στην Ευρωπαϊκή Επιτροπή ειδικές αρμοδιότητες καλύτερα προσαρμοσμένες για την αποτελεσματική επίτευξη της ευρωπαϊκής οικοδόμησης, -οι βιομηχανίες άνθρακα και χάλυβα έχουν ιδιαίτερα χαρακτηριστικά 7 η εξέλιξή τους ήταν και παραμένει στενά συνδεδεμένη με μια περιφερειακή και κοινωνική πολιτική. Εξάλλου, έχουν ακόμα να επιλύσουν σημαντικά προβλήματα, συνδεδεμένα με ορισμένα ειδικά χαρακτηριστικά, και ιδίως, για τη βιομηχανία άνθρακα, εξαιτίας της μεγάλης ανομοιότητας του κόστους παραγωγής, της διεύρυνσης της αγοράς προς την Ανατολή και της ενσωμάτωσής της στην ενεργειακή πολιτική. Αυτό απαιτεί και δικαιολογεί τη διατήρηση ενός πλαισίου που να λαμβάνει υπόψη του τα εν λόγω οικονομικά και κοινωνικά προβλήματα. Σήμερα, οι διατάξεις της συνθήκης ΕΚΑΧ αποτρέπουν την εκδήλωση των προβλημάτων αυτών. ΙΙ 1. Ωστόσο, αναμφίβολα, το πολιτικό και οικονομικό πλαίσιο στο οποίο εντάσσονται οι βιομηχανίες άνθρακα και χάλυβα μεταβλήθηκε μετά την υπογραφή της συνθήκης ΕΚΑΧ. Η ευκαμψία της συνθήκης αυτής και οι εξουσίες που παρέχει στην Επιτροπή μέσα από μια σειρά διατάξεων, καθιστούν εύκολη την εφαρμογή των διατάξεων αυτών με τρόπο που λαμβάνει υπόψη το παραπάνω νέο πλαίσιο. 2. Αυτό δεν σημαίνει κατάργηση του προϋπολογισμού ΕΚΑΧ. Η ύπαρξή του έχει ουσιαστική σημασία για: -την πραγματοποίηση της κοινωνικής πολιτικής έτσι όπως ορίζεται στο άρθρο 55 όσον αφορά τις κοινωνικές έρευνες και στο άρθρο 56 όσον αφορά την εκ νέου μετατροπή, την επιμόρφωση και την κοινωνική κινητικότητα, -τη χορήγηση δανείων για επενδύσεις: τα δάνεια αυτά πρέπει να συνεχίσουν να χορηγούνται κατά τρόπο που


text: να αποφεύγονται οι διακρίσεις, ειδικότερα στους τομείς της προστασίας του περιβάλλοντος, της τεχνολογικής έρευνας, των ενεργειακών προγραμμάτων, της προώθησης του χύλυβα και της ασφάλειας του εφοδιασμού με πρώτες ύλες, -την εφαρμογή του συστήματος παροχής βοήθειας για την έρευνα και την ανάπτυξη. 3. Μια από τις σημαντικότερες διατάξεις που πρέπει να προσαρμοστούν είναι εκείνη που αφορά την εισφορά, η οποία πρέπει να διαχωριστεί σαφώς ακόμη και από την ύπαρξη του προϋπολογισμού ΕΚΑΧ. Η εισφορά αυτή, στο σημερινό της επίπεδο, είναι πλέον αδικαιολόγητη και πρέπει να μειωθεί σταδιακά. Η μείωση αυτή δικαιολογείται από την ύπαρξη σημαντικών αποθεμάτων που πρέπει να χρησιμοποιηθούν προς το άμεσο συμφέρον των ενλόγω βιομηχανιών και των εργαζομένων τους. Πράγματι, είναι σημαντικό ότι εάν η συνθήκη ΕΚΑΧ πάψει να ισχύει το 2002, το σύνολο των αποθεμάτων ΕΚΑΧ θα πρέπει τότε να διατεθεί προς αποκλειστικό όφελος της βιομηχανίας άνθρακα και χάλυβα και των εργαζομένων της. 4. Διατάξεις σε θέματα τιμώνΠαράλληλα με τη διατήρηση μιας διαφάνειας και μιας σαφήνειας που να επαρκούν τόσο για τους παραγωγούς όσο και για τους χρήστες, οι σχετικές διατάξεις πρέπει να προσαρμοστούν ώστε να επιτρέπουν μεγαλύτερη ευλυγισία και να οδηγήσουν σε μείωση της γραφειοκρατίας. 5. Συμφωνίες και συγκεντρώσειςΠαράλληλα με την έντονη υποστήριξη της εξουσίας της Επιτροπής στον τομέα των συμφωνιών και συγκεντρώσεων, η συμβουλευτική επιτροπή συνιστά να εφαρμοστούν σαφείς, συνεκτικοί και διαφανείς κανόνες και διαδικασίες τόσο σε όλα τα προϊόντα άνθρακα και χάλυβα (εντός και εκτός ΕΚΑΧ) όσο και στον άνθρακα και τον οπτάνθρακα. 6. Εμπορική πολιτικήΟ σημερινός ρόλος της Επιτροπής σε θέματα διεθνούς εμπορίου άνθρακα και χάλυβα πρέπει να διατηρηθεί, με την προϋπόθεση ότι η Επιτροπή θα χρησιμοποιεί τα όργανα της ΓΣΔΕ, και ιδίως τη νομοθεσία κατά του ντάμπινγκ και των επιδοτήσεων, με τρόπο αυστηρό και αποτελεσματικό, ώστε να αποφευχθούν αθέμιτες εμπορικές πρακτικές. Επιπλέον, για να επιτευχθεί θεμιτός ανταγωνισμός στον τομέα του εμπορίου του χάλυβα, πρέπει να συναφθεί μια διεθνής πολυμερής συμφωνία. Όσον αφορά τον άνθρακα, και εν αναμονή της επιθυμητής χάραξης μιας κοινής ενεργειακής πολιτικής, θα πρέπει να διατηρηθεί το σημερινό σύστημα. ΙΙΙ Στη συνθήκη ΕΚΑΧ, υπάρχουν και άλλες διατάξεις που πρέπει να διατηρηθούν αμετάβλητες. 1. Απαγόρευση των ενισχύσεων: Η απαγόρευση που προβλέπεται από το άρθρο 4 στοιχείο γ) πρέπει να διατηρηθεί. Η απαγόρευση αυτή μπορεί να εφαρμοστεί με κατάλληλο τρόπο στη βιομηχανία άνθρακα και χάλυβα σε συνδυασμό με τον κώδικα ενισχύσεων, η εφαρμογή του οποίου πρέπει να παραταθεί. Παραμοίως, για τον άνθρακα, πρέπει να προβλεφθεί να επιτραπούν μελλοντικά οι ειδικές ενισχύσεις, ώστε να ληφθούν υπόψη οι μακροπρόθεσμες ανάγκες σε θέματα ασφάλειας εφοδιασμού, καθώς και οι κοινωνικές και περιφερειακές αναγκαιότητες. 2.Σύστημα πληροφόρησης (Άρθρα 46, 47 και 48)- παρακολούθηση: Η συνεχής παρακολούθηση των εξελίξεων της αγοράς στην οποία προβαίνει η Επιτροπή σε συνεργασία με τους παραγωγούς και τις ενώσεις σύμφωνα με το άρθρο 46, απαιτεί την ταχεία συλλογή στατιστικών ιδίως σε θέματα παραγωγής και παράδοσης. Η Επιτροπή διαθέτει ένα τέτοιο στατιστικό όργανο το οποίο και πρέπει να διατηρηθεί, -προγράμματα προβλέψεων: Η σημερινή διαδικασία δημοσίευσης προγραμμάτων προβλέψεων παρέχει σ'όλους τους ενδιαφερόμενους ένα σημαντικό μέσο προσανατολισμού της δράσης τους και τους επιτρέπει να προσαρμοστούν ταχέως στη μεταβολή


text: των συνθηκών της αγοράς. Η συνεχής μελέτη των εξελίξεων της αγοράς και η δημοσίευση των προγραμμάτων προβλέψεων αποτελούν δύο έννοιες της συνθήκης στενά συνδεδεμένες. Καθώς η εξέλιξη καθενός από τα προϊόντα μπορεί να είναι εντελώς διαφορετική και να αφορά τη ζήτηση, τις τιμές, τις εισαγωγές και τις εξαγωγές, τα προγράμματα προβλέψεων που βασίζονται αποκλειστικά στον ακατέργαστο χάλυβα δεν επαρκούν για την εκτίμηση της κατάστασης. Επιπλέον, περιορίζοντας τη δράση της σ' ένα τέτοιο πρόγραμμα, η Επιτροπή δεν θα εκπλήρωνε την υποχρέωση που απορρέει από τη συνθήκη να κατευθύνει όλα τα ενδιαφερόμενα μέρη στην άσκηση κατάλληλων πολιτικών. 3.Πληροφόρηση για τα επενδυτικά σχέδιαΗ διαφάνεια των νέων επενδύσεων, και ιδίως η ετήσια έκθεση της Επιτροπής για τις «Επενδύσεις ΕΚΑΧ», βοηθά τις επιχειρήσεις να λάβουν τις επενδυτικές τους αποφάσεις και να αποφύγουν τις πλεονασματικές δυνατότητες παραγωγής. Το μέσο αυτό μπορεί επίσης να είναι πολύ χρήσιμο για τον καθορισμό και την πρόληψη νέων κρατικών ενισχύσεων για τις επενδύσεις. Η συμβουλευτική επιτροπή εκφράζει την ευχαρίστησή της που η Επιτροπή αναγνωρίζει το σημαντικό ρόλο που διαδραμάτισε κατά τις διάφορες φάσεις της εξέλιξης της ΕΚΑΧ. Επιθυμεί να συνεχίσει η Επιτροπή να την εμπλέκει στενά στην πολιτική άνθρακα και χάλυβα της Κοινότητας, καθώς και σε κάθε σκέψη για το μέλλον της συνθήκης. ΣΥΜΠΕΡΑΣΜΑΤΑ Η συμβουλευτική επιτροπή έχει τη γνώμη ότι: 1. Η συνθήκη, που συνήφθη για διάρκεια 50 ετών (άρθρο 97 της συνθήκης ΕΚΑΧ), πρέπει να παραμείνει σε ισχύ μέχρι το 2002 ως ξεχωριστό νομικό μέσο. 2.Ωστόσο, η προσαρμογή ορισμένων διατάξεων της συνθήκης ΕΚΑΧ στο σύγχρονο πολιτικό και οικονομικό πλαίσιο μπορεί να τεθεί υπό εξέταση σύμφωνα με τη διαδικασία που προβλέπεται στο άρθρο 95 της συνθήκης ΕΚΑΧ. 3.Είναι σημαντικό να διατηρηθούν ως έχουν ορισμένες διατάξεις της συνθήκης (βλέπε παραπάνω) που αποδείχθηκαν χρήσιμες και αποτελεσματικές για τις βιομηχανίες άνθρακα και χάλυβα και για τους εργαζόμενους σε αυτές. 4.Ο προϋπολογισμός ΕΚΑΧ πρέπει να διατηρηθεί. Ωστόσο, οι πόροι πρέπει να προέρχονται ολοένα και περισσότερο από τη χρήση των αποθεμάτων ΕΚΑΧ, ενώ το ύψος της εισφοράς πρέπει να μειωθεί σταδιακά.


text:
 10.7.2008
 EL
 Επίσημη Εφημερίδα της Ευρωπαϊκής Ένωσης
 L 182/21
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 29/2008
 της 14ης Μαρτίου 2008
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 13/2008 της 1ης Φεβρουαρίου 2008 (1).
 (2)
 Η οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (αναδιατύπωση) (2) πρέπει να ενσωματωθεί στη συμφωνία.
 (3)
 Η οδηγία 2006/126/EΚ καταργεί την οδηγία 91/439/ΕΟΚ του Συμβουλίου (3), που είναι ενσωματωμένη στη συμφωνία, από τις 19 Ιανουαρίου 2013, εκτός από το άρθρο 2 παράγραφος 4 που καταργείται από τις 19 Ιανουαρίου 2007.
 (4)
 Επομένως, η οδηγία 91/439/ΕΟΚ πρέπει να διαγραφεί από τη συμφωνία από τις 19 Ιανουαρίου 2013,
 ΑΠΟΦΑΣΙΖΕΙ:
 Άρθρο 1
 Το παράρτημα XIII της συμφωνίας τροποποιείται ως εξής:
 1.
 Το ακόλουθο σημείο παρεμβάλλεται μετά το σημείο 24ε [κανονισμός (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου]:
 «24στ.
 32006 L 0126: Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (αναδιατύπωση) (ΕΕ L 403 της 30.12.2006, σ. 18).
 Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
 α)
 Στο άρθρο 1 παράγραφος 1, η δεύτερη φράση αντικαθίσταται από το ακόλουθο κείμενο:
 “Οι άδειες οδήγησης των κρατών ΕΖΕΣ περιέχουν το διακριτικό σήμα του κράτους που εκδίδει την άδεια. Τα διακριτικά σήματα είναι αντίστοιχα τα εξής: IS (Ισλανδία), FL (Λιχτενστάιν), N (Νορβηγία).”
 β)
 Σε περίπτωση προσχώρησης νέων κρατών μελών στον ΕΟΧ, το Λιχτενστάιν διαθέτει μεταβατική περίοδο πέντε ετών πριν εφαρμοστούν οι υποχρεώσεις του άρθρου 1 παράγραφος 1 σε σχέση με το παράρτημα Ι σημείο 3 στοιχείο ε).
 γ)
 Στο σημείο 3 στοιχείο γ) του παραρτήματος Ι, η πρώτη φράση, σχετικά με τη σελίδα 1 της άδειας, αντικαθίσταται από το ακόλουθο κείμενο:
 “το διακριτικό σήμα του κράτους ΕΖΕΣ που εκδίδει την άδεια, περιβαλλόμενο από την έλλειψη που αναφέρεται στο άρθρο 37 της σύμβασης των Η.Ε. για την οδική κυκλοφορία, της 8ης Νοεμβρίου 1968 (με το ίδιο φόντο με την άδεια οδήγησης)· τα διακριτικά σήματα είναι τα ακόλουθα:”
 δ)
 Στο σημείο 3 στοιχείο γ) του παραρτήματος Ι, σχετικά με τη σελίδα 1 της άδειας, προστίθενται τα ακόλουθα:
 “IS: Ισλανδία
 FL: Λιχτενστάιν
 N: Νορβηγία·”
 ε)
 Στο σημείο 3 του παραρτήματος Ι, οι λέξεις “υπόδειγμα Ευρωπαϊκών Κοινοτήτων” που αναφέρονται στο στοιχείο ε), σχετικά με τη σελίδα 1 της άδειας, αντικαθίστανται από τις λέξεις “υπόδειγμα ΕΟΧ”.
 στ)
 Στο σημείο 3 στοιχείο ε) του παραρτήματος Ι, σχετικά με τη σελίδα 1 της άδειας, προστίθεται το ακόλουθο κείμενο:
 “Ökuskírteini
 Førerkort/Førarkort·”
 ζ)
 Το σημείο 3 στοιχείο στ) του παραρτήματος Ι, σχετικά με τη σελίδα 1 της άδειας, δεν ισχύει.
 η)
 Στο σημείο 3 στοιχείο β) του παραρτήματος Ι, σχετικά με τη σελίδα 2 της


text:
άδειας, προστίθενται οι λέξεις “ή ισλανδική ή νορβηγική” μετά τη λέξη “σουηδική”.»
 2.
 Στο σημείο 24α (οδηγία 91/439/ΕΟΚ του Συμβουλίου) προστίθεται η ακόλουθη περίπτωση:
 «—
 32006 L 0126: Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006 (αναδιατύπωση) (ΕΕ L 403 της 30.12.2006, σ. 18).»
 3.
 Το κείμενο του σημείου 24α (οδηγία 91/439/ΕΟΚ του Συμβουλίου) διαγράφεται με ισχύ από τις 19 Ιανουαρίου 2013.
 Άρθρο 2
 Τα κείμενα της οδηγίας 2006/126/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 15 Μαρτίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 14 Μαρτίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 154 της 12.6.2008, σ. 27.
 (2) ΕΕ L 403 της 30.12.2006, σ. 18.
 (3) ΕΕ L 237 της 24.8.1991, σ. 1.
 (4) Αναφέρονται συνταγματικές απαιτήσεις.


text:
 20.9.2014
 EL
 Επίσημη Εφημερίδα της Ευρωπαϊκής Ένωσης
 L 278/4
 ΤΕΛΙΚΗ ΠΡΑΞΗ
 μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τη συμφωνία σύνδεσης
 Οι εκπρόσωποι
 ΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ,
 ΤΗΣ ΔΗΜΟΚΡΑΤΙΑΣ ΤΗΣ ΒΟΥΛΓΑΡΙΑΣ,
 ΤΗΣ ΤΣΕΧΙΚΗΣ ΔΗΜΟΚΡΑΤΙΑΣ,
 ΤΟΥ ΒΑΣΙΛΕΙΟΥ ΤΗΣ ΔΑΝΙΑΣ,
 ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΕΣΘΟΝΙΑΣ,
 ΤΗΣ ΙΡΛΑΝΔΙΑΣ,
 ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ,
 ΤΟΥ ΒΑΣΙΛΕΙΟΥ ΤΗΣ ΙΣΠΑΝΙΑΣ,
 ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΚΡΟΑΤΙΑΣ,
 ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ,
 THE ΚΥΠΡΙΑΚΗΣ ΔΗΜΟΚΡΑΤΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΛΕΤΟΝΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΛΙΘΟΥΑΝΙΑΣ,
 ΤΟΥ ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ,
 ΤΗΣ ΟΥΓΓΑΡΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΜΑΛΤΑΣ,
 ΤΟΥ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ,
 ΤΗΣ ΔΗΜΟΚΡΑΤΙΑΣ ΤΗΣ ΑΥΣΤΡΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΠΟΛΩΝΙΑΣ,
 ΤΗΣ ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ,
 ΤΗΣ ΡΟΥΜΑΝΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΣΛΟΒΕΝΙΑΣ,
 ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ,
 ΤΗΣ ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ,
 ΤΟΥ ΒΑΣΙΛΕΙΟΥ ΤΗΣ ΣΟΥΗΔΙΑΣ,
 ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,
 ΤΗΣ ΕΥΡΩΠΑΪΚΗΣ ΕΝΩΣΗΣ,
 ΤΗΣ ΕΥΡΩΠΑΙΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ,
 αφενός, και
 ΤΗΣ ΟΥΚΡΑΝΙΑΣ,
 αφετέρου
 (καλούμενες ομού εφεξής «υπογράφοντα μέρη»),
 συνελθόντες στις Βρυξέλλες την εικοστή εβδόμη Ιουνίου του έτους δύο χιλιάδες δεκατέσσερα,
 για την υπογραφή εκείνων των μερών της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (καλούμενης εφεξής «συμφωνίας»), που δεν υπογράφηκαν στις 21 Μαρτίου 2014,
 υπενθυμίζουν ότι, στη σύνοδο κορυφής που διεξήχθη στις Βρυξέλλες την 21η Μαρτίου 2014, υπέγραψαν το κείμενο των ακόλουθων πολιτικής φύσεως διατάξεων της συμφωνίας:
 1.
 Προοίμιο
 2.
 Άρθρο 1
 3.
 Τίτλοι I, II και VII
 Τα υπογράφοντα μέρη προχώρησαν στην υπογραφή των υπόλοιπων διατάξεων της συμφωνίας:
 —
 των τίτλων III, IV, V και VI, και των σχετικών παραρτημάτων και πρωτοκόλλων,
 και επιβεβαιώνουν ότι η συμφωνία συνιστά ενιαία πράξη.
 Τα υπογράφοντα μέρη συμφωνούν ότι το άρθρο 486 παράγραφος 4 της συμφωνίας σχετικά με την προσωρινή εφαρμογή ισχύει επί των αντίστοιχων μερών της συμφωνίας δυνάμει της παρούσας τελικής πράξης.
 Τα υπογράφοντα μέρη συμφωνούν ότι η συμφωνία εφαρμόζεται επί του συνόλου του εδάφους της Ουκρανίας όπως αναγνωρίζεται από το διεθνές δίκαιο και θα προβούν σε διαβουλεύσεις, ώστε να καθοριστούν τα αποτελέσματα της συμφωνίας σχετικά με το έδαφος της Αυτόνομης Δημοκρατίας της Κριμαίας και της πόλης της Σεβαστούπολης το οποίο έχει προσαρτηθεί παράνομα και επί του οποίου η ουκρανική κυβέρνηση δεν ασκεί επί του παρόντος ουσιαστικό έλεγχο.
 Έγινε στις Βρυξέλλες, την εικοστή εβδόμη Ιουνίου δύο χιλιάδες δεκατέσσερα.


text:
 Avis juridique important
 |
 21999D0415(10)
 Απόφαση της Μεικτής Επιτροπής του ΕΟΧ αριθ. 64/98, της 4ης Ιουλίου 1998, για τροποποίηση του παραρτήματος ΙΙ (τεχνικές ρυθμίσεις, πρότυπα, έλεγχος και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 100 της 15/04/1999 σ. 0052 - 0053
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 64/98της 14ης Ιουλίου 1998για τροποποίηση του παραρτήματος ΙΙ (τεχνικές ρυθμίσεις, πρότυπα, έλεγχος και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε από την απόφαση αριθ. 95/97 της Μεικτής Επιτροπής του ΕΟΧ, της 9ης Δεκεμβρίου 1997(1)·ότι το ψήφισμα του Συμβουλίου, της 8ης Ιουλίου 1996, για τη συνεργασία μεταξύ διοικήσεων για την ενίσχυση της νομοθεσίας της σχετικής με την εσωτερική αγορά(2) και το ψήφισμα του Συμβουλίου, της 8ης Ιουλίου 1996, σχετικά με τη νομοθετική και διοικητική απλούστευση στον τομέα της εσωτερικής αγοράς(3) πρέπει να ενσωματωθούν στη συμφωνία,ΑΠΟΦΑΣΙΖΕΙ:Άρθρο 1Τα ακόλουθα σημεία ενσωματώνονται μετά το σημείο 12 (ψήφισμα του Συμβουλίου της 16ης Ιουνίου 1994 (94/C 179/01) του κεφαλαίου XIX του παραρτήματος II της συμφωνίας: "13. 96/C 224/03: ψήφισμα του Συμβουλίου, της 8ης Ιουλίου 1996, για τη συνεργασία μεταξύ διοικήσεων για την ενίσχυση της νομοθεσίας της σχετικής με την εσωτερική αγορά (ΕΕ C 224 της 1.8.1996, σ. 3).14. 96/C 224/05: ψήφισμα του Συμβουλίου, της 8ης Ιουλίου 1996, σχετικά με τη νομοθετική και διοικητική απλούστευση στον τομέα της εσωτερικής αγοράς (ΕΕ C 224 της 1.8.1996, σ. 5)."Άρθρο 2Τα κείμενα του ψηφίσματος 96/C 224/03 του Συμβουλίου και του ψηφίσματος 96/C 224/05 του Συμβουλίου στα ισλανδικά και στα νορβηγικά, τα οποία επισυνάπτονται στις αντίστοιχες γλώσσες στην παρούσα απόφαση, είναι αυθεντικά.Άρθρο 3Η παρούσα απόφαση αρχίζει να ισχύει στις 15 Ιουλίου 1998, εφόσον έχουν πραγματοποιηθεί προς τη Μεικτή Επιτροπή του ΕΟΧ όλες οι γνωστοποιήσεις βάσει του άρθρου 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 14 Ιουλίου 1998.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 193 της 9.7.1998, σ. 51.(2) ΕΕ C 224 της 1.8.1996, σ. 3.(3) ΕΕ C 224 της 1.8.1996, σ. 5.


text:
 31.7.2010
 EL
 Επίσημη Εφημερίδα της Ευρωπαϊκής Ένωσης
 L 200/38
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, τον οποίο διατίθεται στον δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 125 της Οικονομικής Επιτροπής για την Ευρώπη των Ηνωμένων Εθνών (ΗΕ/ΟΕΕ) — Ενιαίες διατάξεις σχετικά με την έγκριση μηχανοκίνητων οχημάτων ως προς το οπτικό πεδίο του οδηγού εμπρός
 Ενσωματώνει όλο το έγκυρο κείμενο έως το:
 Συμπλήρωμα 1 στην αρχική έκδοση του κανονισμού – Ημερομηνία έναρξης ισχύος: 3 Φεβρουαρίου 2008
 Συμπλήρωμα 2 στην αρχική έκδοση του κανονισμού – Ημερομηνία έναρξης ισχύος: 19 Αυγούστου 2010
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής και σκοπός
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Προδιαγραφές
 6.
 Διαδικασία δοκιμής
 7.
 Τροποποίηση τύπου οχήματος και επέκταση έγκρισης
 8.
 Συμμόρφωση παραγωγής
 9.
 Κυρώσεις για μη συμμόρφωση παραγωγής
 10.
 Οριστική παύση παραγωγής
 11.
 Ονομασίες και διευθύνσεις των τεχνικών υπηρεσιών των αρμόδιων για τη διεξαγωγή δοκιμών έγκρισης και των διοικητικών υπηρεσιών
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση σχετικά με την έγκριση ή επέκταση ή άρνηση ή ανάκληση έγκρισης ή οριστική παύση παραγωγής ενός τύπου οχήματος ως προς το οπτικό πεδίο του οδηγού εμπρός, με βάση τον κανονισμό αριθ. 125
 Παράρτημα 2 —
 Διάταξη σημάτων έγκρισης
 Παράρτημα 3 —
 Διαδικασία για τον προσδιορισμό του σημείου «Η» και της πραγματικής γωνίας του κορμού για θέσεις καθιστού σε μηχανοκίνητα οχήματα
 Παράρτημα 4 —
 Μέθοδος για τον προσδιορισμό των σχέσεων των διαστάσεων μεταξύ των πρωτογενών σημείων αναφοράς του οχήματος και του τρισδιάστατου συστήματος αναφοράς
 1 ΠΕΔΙΟ ΕΦΑΡΜΟΓΗΣ ΚΑΙ ΣΚΟΠΟΣ
 1.1.
 Ο παρών κανονισμός εφαρμόζεται για το οπτικό πεδίο επί 180° εμπρός των οδηγών οχημάτων της κατηγορίας M1 (1).
 1.2.
 Σκοπός του είναι να διασφαλίζεται επαρκές οπτικό πεδίο εφόσον το αλεξήνεμο και οι υπόλοιπες υάλινες επιφάνειες είναι στεγνές και καθαρές.
 1.3.
 Οι απαιτήσεις του παρόντα κανονισμού έχουν διατυπωθεί έτσι ώστε να εφαρμόζονται στα οχήματα κατηγορίας M1 στα οποία ο οδηγός βρίσκεται αριστερά. Στα οχήματα κατηγορίας M1 στα οποία ο οδηγός βρίσκεται δεξιά οι απαιτήσεις αυτές εφαρμόζονται με αντιμετάθεση για τα κριτήρια, εφόσον απαιτείται.
 2. ΟΡΙΣΜΟΙ
 Για την εφαρμογή του παρόντα κανονισμού:
 2.1.
 «Έγκριση τύπου οχήματος» σημαίνει το σύνολο της διαδικασίας κατά την οποία συμβαλλόμενο μέρος της συμφωνίας πιστοποιεί ότι κάποιος τύπος οχήματος πληροί τις τεχνικές απαιτήσεις του παρόντα κανονισμού·
 2.2.
 «Τύπος οχήματος ως προς το οπτικό πεδίο» σημαίνει οχήματα τα οποία δεν διαφέρουν σε ουσιώδεις παραμέτρους όπως:
 2.2.1.
 οι εξωτερικές και εσωτερικές διαμορφώσεις και διαρρυθμίσεις εντός της περιοχής που προσδιορίζεται στην παράγραφο 1 οι οποίες ενδέχεται να επηρεάζουν την ορατότητα· και
 2.2.2.
 το σχήμα και οι διαστάσεις του αλεξήνεμου και ο τρόπος τοποθέτησής του.
 2.3.
 «Τρισδιάστατο σύστημα αναφοράς» σημαίνει σύστημα αναφοράς το οποίο συνίσταται από ένα κατακόρυφο διάμηκες επίπεδο X-Z, ένα οριζόντιο επίπεδο X-Y και ένα κατακόρυφο εγκάρσιο επίπεδο Y-Z (βλέπε παράρτημα 4, προσάρτημα, σχήμα 6). Το σύστημα χρησιμοποιείται για τον προσδιορισμό των σχέσεων διαστάσεων μεταξύ της θεωρητικής θέσης σημείων στα σχέδια και


text:
των πραγματικών θέσεών τους επί του οχήματος. Η διαδικασία για την τοποθέτηση του οχήματος σε σχέση με το σύστημα καθορίζεται στο παράρτημα 4. Για όλες τις συντεταγμένες τις αναφερόμενες στο σύστημα αναφοράς επί του εδάφους ως βάση λαμβάνονται όχημα σε τάξη πορείας (2) και ένας επιβάτης σε εμπρόσθιο κάθισμα, η μάζα του οποίου λαμβάνεται 75 kg ± 1 τοις εκατό.
 2.3.1.
 Οχήματα με ανάρτηση που επιτρέπει τη ρύθμιση του ελεύθερου ύψους τους από το έδαφος δοκιμάζονται υπό τις κανονικές συνθήκες χρήσεως οι οποίες εξειδικεύονται από τον κατασκευαστή του οχήματος.
 2.4.
 «Πρωτογενή στοιχεία αναφοράς» σημαίνει οπές, επιφάνειες, σημάνσεις και σημεία αναγνώρισης στο αμάξωμα του οχήματος. Ο τύπος του χρησιμοποιουμένου σημείου αναφοράς και η θέση κάθε σημείου σε συντεταγμένες X, Y, και Z του τρισδιάστατου συστήματος αναφοράς καθώς και σε σχέση με θεωρητικό επίπεδο εδάφους καθορίζονται από τον κατασκευαστή του οχήματος. Τα εν λόγω σημεία μπορεί να είναι τα σημεία ελέγχου που χρησιμοποιούνται για τη συναρμολόγηση του αμαξώματος.
 2.5.
 «Γωνία ερεισίνωτου καθίσματος» σημαίνει τη γωνία που ορίζεται στο παράρτημα 3 παράγραφος 2.6 ή 2.7.
 2.6.
 «Πραγματική γωνία ερεισίνωτου καθίσματος» σημαίνει τη γωνία που ορίζεται στο παράρτημα 3 παράγραφος 2.6.
 2.7.
 «Θεωρητική γωνία ερεισίνωτου καθίσματος» σημαίνει τη γωνία που ορίζεται στο παράρτημα 3 παράγραφος 2.7.
 2.8.
 «Σημεία V» σημαίνει τα σημεία των οποίων η θέση στο εσωτερικό του χώρου επιβατών καθορίζεται με βάση τα κατακόρυφα διαμήκη επίπεδα τα διερχόμενα από τα κέντρα των ακρότατων καθορισμένων θέσεων καθιστών στο εμπρόσθιο κάθισμα και σε σχέση προς το σημείο «R» και τη θεωρητική γωνία ερεισίνωτου του καθίσματος. Τα σημεία αυτά χρησιμοποιούνται για την επαλήθευση της συμμόρφωσης προς τις απαιτήσεις τις σχετικές με το οπτικό πεδίο.
 2.9.
 «Σημείο R ή σημείο αναφοράς για κάθισμα» σημαίνει το σημείο το καθοριζόμενο στο παράρτημα 3 παράγραφος 2.4.
 2.10.
 «Σημείο H» σημαίνει το σημείο το καθοριζόμενο στο παράρτημα 3 παράγραφος 2.3.
 2.11.
 «Σημεία αναφοράς για το αλεξήνεμο» σημαίνει τα σημεία τα κείμενα στην τομή με το αλεξήνεμο των προς τα εμπρός ακτινικά εκτεινόμενων ευθειών από τα σημεία V μέχρι την εξωτερική επιφάνεια του αλεξήνεμου.
 2.12.
 «Θωρακισμένο όχημα» σημαίνει όχημα προοριζόμενο για την προστασία των μεταφερόμενων επιβατών ή/και αγαθών, το οποίο πληροί τις απαιτήσεις για αλεξίσφαιρα ελάσματα θωράκισης.
 2.13.
 «Διαφανής επιφάνεια» σημαίνει την επιφάνεια αλεξήνεμου ή άλλη γυάλινη επιφάνεια οχήματος της οποίας η φωτοπερατότητα, μετρούμενη καθέτως προς την επιφάνεια, είναι τουλάχιστον 70 τοις εκατό. Στην περίπτωση θωρακισμένων οχημάτων ο συντελεστής φωτοπερατότητας είναι τουλάχιστον 60 τοις εκατό.
 2.14.
 «Σημεία P» σημαίνει τα σημεία περί τα οποία περιστρέφεται η κεφαλή του οδηγού όταν κοιτάζει αντικείμενα σε οριζόντιο επίπεδο στο ύψος του οφθαλμού.
 2.15.
 «Σημεία Ε» σημαίνει τα σημεία που αντιπροσωπεύουν τα κέντρα των οφθαλμών του οδηγού και χρησιμεύουν για την εκτίμηση του βαθμού κατά τον οποίο οι ορθοστάτες Α επικαλύπτουν το οπτικό πεδίο.
 2.16.
 «Ορθοστάτης Α» σημαίνει κάθε υποστήριγμα της οροφής εμπρός από το κατακόρυφο εγκάρσιο επίπεδο το κείμενο 68 mm μπροστά από τα σημεία V και περιλαμβάνει τα αδιαφανή στοιχεία όπως πλαίσια αλεξήνεμων και πλαίσια θυρών, στερεωμένα στο υποστήριγμα αυτό ή σε επαφή με αυτό.
 2.17.
 «Περιοχή μεταβολής οριζόντιας ρύθμισης καθίσματος» σημαίνει την


text:
περιοχή μεταβολής των συνήθων θέσεων οδήγησης την προβλεπόμενη από τον κατασκευαστή του οχήματος για τη ρύθμιση του καθίσματος του οδηγού κατά τον άξονα των Χ (βλέπε ανωτέρω παράγραφο 2.3).
 2.18.
 «Επεκταμένη περιοχή μεταβολής ρύθμισης καθίσματος» σημαίνει την περιοχή μεταβολής την προβλεπόμενη από τον κατασκευαστή του οχήματος για τη ρύθμιση του καθίσματος κατά τον άξονα των Χ (βλέπε ανωτέρω παράγραφο 2.3), πέραν της περιοχής μεταβολής των συνήθων θέσεων οδήγησης των προβλεπόμενων στην παράγραφο 2.16, η οποία χρησιμοποιείται για τη μετατροπή των καθισμάτων σε κλίνες ή τη διευκόλυνση της εισόδου στο όχημα.
 3. ΑΙΤΗΣΗ ΕΓΚΡΙΣΗΣ
 3.1.
 Η αίτηση για την έγκριση τύπου οχήματος ως προς το οπτικό πεδίο του οδηγού υποβάλλεται από τον κατασκευαστή του οχήματος ή από εξουσιοδοτημένο αντιπρόσωπό του.
 3.2.
 Συνοδεύεται από τα έγγραφα τα αναφερόμενα κατωτέρω σε τρία αντίγραφα και περιλαμβάνει τα ακόλουθα στοιχεία:
 3.2.1.
 περιγραφή του τύπου του οχήματος ως προς τα σημεία τα αναφερόμενα στην παράγραφο 2.2, συνοδευόμενη από σχέδια με διαστάσεις και από είτε φωτογραφία είτε από προοπτική εικόνα του χώρου επιβατών. Δίδονται οι αριθμοί ή/και τα σύμβολα ταυτοποίησης του τύπου του οχήματος, και
 3.2.2.
 στοιχεία των πρωτογενών σημείων αναφοράς με επαρκείς λεπτομέρειες ώστε να είναι δυνατή ευχερώς η αναγνώρισή τους και η επαλήθευση της θέσης καθενός σε σχέση με τα υπόλοιπα και το σημείο «R».
 3.3.
 Στην Τεχνική Υπηρεσία που είναι αρμόδια για τη διενέργεια των δοκιμών έγκρισης διατίθεται όχημα αντιπροσωπευτικό του προς έγκριση τύπου οχήματος.
 4. ΕΓΚΡΙΣΗ
 4.1.
 Εφόσον ο τύπος οχήματος που υποβάλλεται προς έγκριση με βάση τον παρόντα κανονισμό πληροί τις απαιτήσεις της παραγράφου 5 κατωτέρω, η έγκριση του οχήματος αυτού χορηγείται.
 4.2.
 Για κάθε τύπο που εγκρίνεται δίδεται αριθμός έγκρισης· Τα πρώτα δύο ψηφία του δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις οι οποίες επήλθαν στον κανονισμό κατά το χρόνο έκδοσης της έγκρισης (00 για τον κανονισμό στην παρούσα μορφή του). Το ίδιο συμβαλλόμενο μέρος δεν δίδει τον ίδιο αριθμό στον ίδιο τύπο οχήματος που είναι εφοδιασμένο με άλλο τύπο οπτικού πεδίου, ή σε άλλο τύπο οχήματος.
 4.3.
 Στα μέρη της συμφωνίας τα οποία εφαρμόζουν τον παρόντα κανονισμό διαβιβάζεται ειδοποίηση σχετικά με την έγκριση ή την άρνηση χορήγησης ή την ανάκληση έγκρισης με βάση τον παρόντα κανονισμό μέσω εντύπου σύμφωνου με το υπόδειγμα του παραρτήματος Ι και με φωτογραφίες ή/και σχέδια που κατατέθηκαν από τον αιτούντα σε μέγεθος που δεν υπερβαίνει το Α4 (210 × 297 mm), ή διπλωμένα στο μέγεθος αυτό, και υπό κατάλληλη κλίμακα.
 4.4.
 Σε κάθε όχημα που συμφωνεί με εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης ανταποκρινόμενο στο πρωτότυπο που περιγράφεται το παράρτημα 2, αποτελούμενο από:
 4.4.1.
 κύκλο ο οποίος περιβάλλει το αλφαβητικό στοιχείο «E», ακολουθούμενο από το διακριτικό αριθμό της χώρας η οποία χορήγησε την έγκριση (3).
 4.4.2.
 τον αριθμό του παρόντος κανονισμού, ακολουθούμενο από το αλφαβητικό στοιχείο «R», ενωτικό και τον αριθμό έγκρισης στα δεξιά του κύκλου που αναφέρεται στην παράγραφο 4.4.1 ανωτέρω.
 4.5.
 Εφόσον το όχημα είναι σύμφωνο προς τύπο οχήματος εγκεκριμένο


text:
με βάση έναν ή περισσότερους άλλους κανονισμούς, που επισυνάπτονται στη συμφωνία, στη χώρα που έχει χορηγήσει έγκριση με βάση τον παρόντα κανονισμό, δεν είναι αναγκαία η επανάληψη του συμβόλου που προβλέπεται στην παράγραφο 4.4.1· στην περίπτωση αυτή οι αριθμοί του κανονισμού και της έγκρισης καθώς και τα επιπλέον σύμβολα τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.1 ανωτέρω.
 4.6.
 Το σήμα έγκρισης είναι ευανάγνωστο και ανεξίτηλο.
 4.7.
 Το σήμα έγκρισης τοποθετείται πλησίον ή επί της πινακίδας με τα δεδομένα για το όχημα.
 5. ΠΡΟΔΙΑΓΡΑΦΕΣ
 5.1. Οπτικό πεδίο του οδηγού
 5.1.1.
 Η διαφανής περιοχή του αλεξήνεμου πρέπει να περιλαμβάνει τουλάχιστον τα σημεία αναφοράς για το αλεξήνεμο (βλ. παράρτημα 4, προσάρτημα, σχήμα 1):
 5.1.1.1.
 ένα οριζόντιο σημείο αναφοράς εμπρός από το V1 και 17 προς τα αριστερά (βλ. παράρτημα 4, προσάρτημα, σχήμα 1)·
 5.1.1.2.
 ένα άνω κατακόρυφο σημείο αναφοράς εμπρός από το V1 και 7 επάνω από το οριζόντιο·
 5.1.1.3.
 ένα κάτω κατακόρυφο σημείο αναφοράς εμπρός από το V2 και 5 κάτω από το οριζόντιο·
 5.1.1.4.
 για την επαλήθευση της συμμόρφωσης προς την απαίτηση όσον αφορά την όραση εμπρός στο άλλο μισό του αλεξήνεμου λαμβάνονται τρία ακόμη σημεία αναφοράς, συμμετρικά προς τα σημεία που ορίζονται στις παραγράφους 5.1.1.1 έως 5.1.1.3 ως προς το διάμεσο διάμηκες επίπεδο του οχήματος.
 5.1.2.
 Η γωνία παρεμπόδισης για κάθε ορθοστάτη «A», όπως περιγράφεται στην παράγραφο 5.1.2.1, δεν πρέπει να υπερβαίνει τις 6° (βλέπε παράρτημα 4, προσάρτημα, σχήμα 3). Στην περίπτωση θωρακισμένων οχημάτων η γωνία αυτή δεν υπερβαίνει τις 10.
 Η γωνία παρεμπόδισης του ορθοστάτη «A» στην πλευρά του συνοδηγού, όπως περιγράφεται στην παράγραφο 5.1.2.1.2, δεν είναι ανάγκη να καθορίζεται εφόσον οι δύο ορθοστάτες είναι τοποθετημένοι συμμετρικά σε σχέση με το διάμεσο διάμηκες κατακόρυφο επίπεδο του οχήματος.
 5.1.2.1.
 Η γωνία παρεμπόδισης κάθε ορθοστάτη A μετριέται με υπέρθεση σε ένα επίπεδο των ακόλουθων δύο οριζόντιων τμημάτων:
 Τμήμα 1
 :
 Εκκινώντας από το σημείο Pm, που βρίσκεται στη θέση την καθοριζόμενη στην παράγραφο 5.3.1.1, σχεδιάζεται επίπεδο που σχηματίζει γωνία 2 προς τα άνω σε σχέση με το οριζόντιο επίπεδο το διερχόμενο από το σημείο Pm προς τα εμπρός. Προσδιορίζεται το οριζόντιο τμήμα του ορθοστάτη «A» με εκκίνηση από το ακρότατο προς τα εμπρός σημείο της τομής του ορθοστάτη «A» και του κεκλιμένου επιπέδου (βλέπε παράρτημα 4, προσάρτημα, σχήμα 2).
 Τμήμα 2
 :
 Επαναλαμβάνεται η ίδια διαδικασία, λαμβανόμενου επιπέδου με κλίση 5 προς τα κάτω σε σχέση με το οριζόντιο επίπεδο το διερχόμενο μέσω του Pm προς τα εμπρός (βλέπε παράρτημα 4, προσάρτημα, σχήμα 2).
 5.1.2.1.1.
 Η γωνία παρεμπόδισης του ορθοστάτη A στην πλευρά του οδηγού είναι η γωνία που σχηματίζεται στην κάτοψη από παράλληλο, η οποία ξεκινά από το E2, προς την εφαπτομένη που συνδέει το E1 με το εξώτατο άκρο του τμήματος S2 και την εφαπτομένη που συνδέει το E2 με το εσώτερο άκρο του τμήματος S1 (βλέπε παράρτημα 4, προσάρτημα, σχήμα 3).
 5.1.2.1.2.
 Η γωνία παρεμπόδισης του ορθοστάτη A στην πλευρά του συνοδηγού είναι η γωνία που σχηματίζεται στην κάτοψη από την εφαπτομένη που συνδέει το E3 με το εσώτερο άκρο του τμήματος


text:
S1 και παράλληλη, που άγεται από το E3, προς την εφαπτομένη που συνδέει το E4 προς το εξώτερο άκρο του τμήματος S2 (βλέπε παράρτημα 4, προσάρτημα, σχήμα 3).
 5.1.2.2.
 Σε κανένα όχημα δεν υπάρχουν περισσότεροι από δύο ορθοστάτες A.
 5.1.3.
 Εκτός από τις παρεμποδίσεις που προκαλούνται από τους ορθοστάτες Α, το σταθερό ή κινητό άνοιγμα εξαερισμού ή τις διαχωριστικές ράβδους του κινητού παραθύρου, εξωτερικές κεραίες ραδιοφώνου, οπισθοδεικτικά κάτοπτρα και υαλοκαθαριστήρες αλεξηνέμου, δεν πρέπει να υπάρχει παρεμπόδιση στο κατευθείαν εμπρός οπτικό πεδίο του οδηγού επί 180° κάτω από οριζόντιο επίπεδο διερχόμενο μέσω του V1 και υπεράνω τριών επιπέδων μέσω του V2, από τα οποία το ένα είναι κάθετο στο επίπεδο X—Z και αποκλίνει προς τα εμπρός κατά 4° κάτω από το οριζόντιο επίπεδο ενώ τα άλλα δύο είναι κάθετα προς το επίπεδο Y—Z και αποκλίνουν κατά 4° κάτω από το οριζόντιο επίπεδο (βλέπε παράρτημα 4, προσάρτημα, σχήμα 4).
 Δεν θεωρούνται ως παρεμποδίσεις του οπτικού πεδίου:
 α)
 έγκλειστοι ή εντυπωμένοι αγωγοί που αποτελούν «ραδιοφωνικές κεραίες», με πλάτος όχι μεγαλύτερο:
 i)
 για έγκλειστους αγωγούς: από 0,5 mm,
 ii)
 για εντυπωμένους αγωγούς: 1,0 mm. Οι εν λόγω αγωγοί «κεραίας ραδιοφώνου» δεν διέρχονται από τη ζώνη A (4). Επιτρέπεται πάντως να διασχίζουν τη ζώνη A τρεις αγωγοί «κεραίας ραδιοφώνου», εφόσον το πλάτος τους δεν υπερβαίνει το 0,5 mm.
 β)
 τοποθετημένο εντός της ζώνης Α «αντιπαγετικό/αντιθαμβωτικό», κανονικά σε σχήμα «γωνιωδών ελιγμών» (ζιγκ ζακ) ή ημιτονοειδές με τις ακόλουθες διαστάσεις:
 i)
 μέγιστο ορατό πλάτος: 0,030 mm
 ii)
 μέγιστη πυκνότητα αγωγών:
 α.
 εάν οι αγωγοί είναι κατακόρυφοι: 8/cm,
 β.
 εάν οι αγωγοί είναι οριζόντιοι: 5/cm.
 5.1.3.1.
 Παρεμπόδιση δημιουργούμενη από το χείλος του τροχού οδήγησης και τον πίνακα οργάνων εντός του τροχού οδήγησης είναι ανεκτό εφόσον επίπεδο διερχόμενο από το V2, κάθετο στο επίπεδο Χ-Ζ και εφαπτόμενο στο υψηλότερο μέρος του χείλους του τροχού οδήγησης αποκλίνει κατά 1° τουλάχιστον κάτω από το οριζόντιο επίπεδο.
 Το τιμόνι, εάν ρυθμίζεται, θα τοποθετείται στην κανονική θέση που προβλέπει ο κατασκευαστής ή, διαφορετικά, στο μεσοδιάστημα των ορίων της περιοχής ρύθμισής του.
 5.2. Θέση των σημείων V
 5.2.1.
 Η θέση των σημείων V σε σχέση με το σημείο «R», σε συντεταγμένες XYZ του τρισδιάστατου συστήματος αναφοράς, δίδονται στους πίνακες Ι και IV.
 5.2.2.
 Ο πίνακας I δίδει τις βασικές συντεταγμένες για θεωρητική γωνία κλίσεως του ερεισίνωτου 25°. Η θετική κατεύθυνση των συντεταγμένων ορίζεται στο παράρτημα 4, προσάρτημα, σχήμα 1.
 Πίνακας I
 Σημείο V
 X
 Y
 Z
 V1
 68 mm
 –5 mm
 665 mm
 V2
 68 mm
 –5 mm
 589 mm
 5.3. Θέση των σημείων P
 5.3.1.
 Θέση των σημείων Ρ σε σχέση με το σημείο «R», σε συντεταγμένες ΧΥΖ του τρισδιάστατου συστήματος αναφοράς, δίδονται στους πίνακες ΙΙ, ΙΙΙ και IV.
 5.3.1.1.
 Ο πίνακας II περιέχει τις βασικές συντεταγμένες για θεωρητική γωνία ερεισίνωτου 25°. Η θετική κατεύθυνση των συντεταγμένων ορίζεται στο παράρτημα 4, προσάρτημα, σχήμα 1.
 Το σημείο Pm είναι το σημείο τομής μεταξύ της ευθείας που συνδέει τα P1, P2 και του διαμήκους κατακόρυφου επιπέδου που διέρχεται από το σημείο «R».
 Πίνακας II
 Σημείο P
 X
 Y
 Z
 P1
 35 mm
 –20 mm
 627


text:
mm
 P2
 63 mm
 47 mm
 627 mm
 Pm
 43,36 mm
 0 mm
 627 mm
 5.3.1.2.
 Ο πίνακας III παρέχει τις συμπληρωματικές διορθώσεις οι οποίες πρέπει να επιφέρονται στις συντεταγμένες X των σημείων P1 και P2 όταν η περιοχή μεταβολής της οριζόντιας ρύθμισης του καθίσματος όπως ορίζεται στην παράγραφο 2.16 υπερβαίνει τα 108 mm. Η θετική κατεύθυνση των συντεταγμένων ορίζεται στο παράρτημα 4, προσάρτημα, σχήμα 1.
 Πίνακας III
 Περιοχή μεταβολής οριζόντιας ρύθμισης καθίσματος
 Δx
 108 έως 120 mm
 –13 mm
 121 έως 132 mm
 –22 mm
 133 έως 145 mm
 –32 mm
 146 έως 158 mm
 –42 mm
 πλέον των 158 mm
 –48 mm
 5.4. Διόρθωση για θεωρητικές γωνίες ερεισίνωτου άλλες από 25°
 Ο πίνακας IV περιέχει τις διορθώσεις που πρέπει να επέλθουν περαιτέρω στις συντεταγμένες X και Z κάθε σημείου P και κάθε σημείου V όταν η θεωρητική γωνία ερεισίνωτου δεν είναι 25°. Η θετική κατεύθυνση των συντεταγμένων ορίζεται στο παράρτημα 4, προσάρτημα, σχήμα 1.
 Πίνακας IV
 Γωνία ερεισίνωτου
 (σε o)
 Οριζόντιες συντεταγμένες
 Δx
 Κατακόρυφες συντεταγμένες
 Δz
 5
 – 186 mm
 28 mm
 6
 – 177 mm
 27 mm
 7
 – 167 mm
 27 mm
 8
 – 157 mm
 27 mm
 9
 – 147 mm
 26 mm
 10
 – 137 mm
 25 mm
 11
 – 128 mm
 24 mm
 12
 – 118 mm
 23 mm
 13
 – 109 mm
 22 mm
 14
 –99 mm
 21 mm
 15
 –90 mm
 20 mm
 16
 –81 mm
 18 mm
 17
 –72 mm
 17 mm
 18
 –62 mm
 15 mm
 19
 –53 mm
 13 mm
 20
 –44 mm
 11 mm
 21
 –35 mm
 9 mm
 22
 –26 mm
 7 mm
 23
 –18 mm
 5 mm
 24
 –9 mm
 3 mm
 25
 0 mm
 0 mm
 26
 9 mm
 –3 mm
 27
 17 mm
 –5 mm
 28
 26 mm
 –8 mm
 29
 34 mm
 –11 mm
 30
 43 mm
 –14 mm
 31
 51 mm
 –18 mm
 32
 59 mm
 –21 mm
 33
 67 mm
 –24 mm
 34
 76 mm
 –28 mm
 35
 84 mm
 –32 mm
 36
 92 mm
 –35 mm
 37
 100 mm
 –39 mm
 38
 108 mm
 –43 mm
 39
 115 mm
 –48 mm
 40
 123 mm
 –52 mm
 5.5. Θέση των σημείων E
 5.5.1.
 Τα σημεία E1 και E2 απέχουν καθένα 104 mm από το P1.
 Το σημείο E2 απέχει 65 mm από το E1 (βλέπε παράρτημα 4, προσάρτημα, σχήμα 4).
 5.5.2.
 Η ευθεία γραμμή που συνδέει τα σημεία E1 και E2 περιστρέφεται περί το P1 μέχρις ότου η εφαπτομένη που συνδέει το E1 προς το εξώτατο άκρο της τμήματος 2 του ορθοστάτη A στην πλευρά του οδηγού καταστεί κάθετη προς την ευθεία γραμμή E1–E2 (βλέπε παράρτημα 4, προσάρτημα, σχήμα 3).
 5.5.3.
 Τα σημεία E3 και E4 απέχουν καθένα 104 mm από τα σημεία P2. Το σημείο E3 απέχει 65 mm από το E4 (βλέπε παράρτημα 4, προσάρτημα, σχήμα 4).
 5.5.4.
 Η ευθεία γραμμή E3–E4 περιστρέφεται περί το P2 μέχρις ότου η εφαπτομένη που συνδέει το σημείο E4 προς το εξώτατο άκρο του τμήματος 2 του ορθοστάτη A στην πλευρά του


text:
συνοδηγού καταστεί κάθετη στην ευθεία γραμμή E3–E4 (βλέπε παράρτημα 4, προσάρτημα, σχήμα 3).
 6. ΔΙΑΔΙΚΑΣΙΑ ΔΟΚΙΜΗΣ
 6.1. Οπτικό πεδίο οδηγού
 6.1.1.
 Οι σχέσεις διαστάσεων μεταξύ των πρωτογενών σημείων αναφοράς του οχήματος και του τρισδιάστατου συστήματος αναφοράς καθορίζονται κατά τη διαδικασία που προβλέπεται στο παράρτημα 4.
 6.1.2.
 Η θέση των σημείων V1 και V2 καθορίζεται σε σχέση με το σημείο «R», σε συντεταγμένες XYZ του τρισδιάστατου συστήματος αναφοράς, και εμφαίνεται στον πίνακα I στην παράγραφο 5.2.2 και στον πίνακα IV στην παράγραφο 5.4. Στη συνέχεια από τα διορθωμένα σημεία V προκύπτουν τα σημεία αναφοράς του αλεξήνεμου όπως περιγράφεται στην παράγραφο 5.1.1.
 6.1.3.
 Η σχέση μεταξύ των σημείων P, του σημείου «R» και της ευθείας της διερχόμενης από το κέντρο του καθίσματος του οδηγού, σε συντεταγμένες XYZ του τρισδιάστατου συστήματος αναφοράς, προσδιορίζεται από τους πίνακες II και III στην παράγραφο 5.3. Η διόρθωση για θεωρητικές γωνίες ερεισίνωτου άλλες από 25° παρέχεται στον πίνακα IV υπό 5.4.
 6.1.4.
 Η γωνία παρεμπόδισης (βλέπε παράγραφο 5.1.2) μετριέται στα κεκλιμένα επίπεδα, όπως αναφέρεται στο παράρτημα 4, προσάρτημα, σχήμα 2. Η σχέση μεταξύ P1 και P2, τα οποία συνδέονται προς τα E1 και E2 και E3 και E4 αντιστοίχως, εμφαίνεται στο παράρτημα 4, προσάρτημα, σχήμα 5.
 6.1.4.1.
 Η ευθεία γραμμή E1–E2 προκύπτει όπως περιγράφεται στην παράγραφο 5.5.2. Η γωνία παρεμπόδισης του ορθοστάτη Α στην πλευρά του οδηγού μετριέται όπως ορίζεται στην παράγραφο 5.1.2.1.1.
 6.1.4.2.
 Η ευθεία γραμμή E3–E4 προκύπτει όπως περιγράφεται στην παράγραφο 5.5.4. Η γωνία παρεμπόδισης του ορθοστάτη Α στην πλευρά του συνοδηγού μετριέται όπως ορίζεται στην παράγραφο 5.1.2.1.2.
 6.1.5.
 Ο κατασκευαστής μπορεί να μετρά τη γωνία παρεμπόδισης είτε επί του οχήματος είτε στα σχέδια. Σε περίπτωση αμφιβολιών, οι Τεχνικές Υπηρεσίες είναι δυνατόν να απαιτήσουν την εκτέλεση δοκιμών επί του οχήματος.
 7. ΤΡΟΠΟΠΟΙΗΣΗ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΕΓΚΡΙΣΗΣ
 7.1.
 Κάθε τροποποίηση του τύπου οχήματος όπως ορίζεται στην παράγραφο 2.2 ανωτέρω γνωστοποιείται στη Διοικητική Υπηρεσία η οποία χορήγησε την έγκριση τύπου του οχήματος. Στην περίπτωση αυτή η υπηρεσία μπορεί:
 7.1.1.
 είτε να θεωρήσει ότι οι τροποποιήσεις που επήλθαν δεν έχουν δυσμενή επίπτωση στους όρους της χορήγησης της έγκρισης και χορηγεί την επέκταση της έγκρισης·
 7.1.2.
 είτε να θεωρήσει ότι οι τροποποιήσεις που επήλθαν επηρεάζουν τους όρους χορήγησης της έγκρισης και απαιτεί περαιτέρω δοκιμές ή συμπληρωματικούς ελέγχους πριν από τη χορήγηση επέκτασης της έγκρισης.
 7.2.
 Η επιβεβαίωση ή η άρνηση έγκρισης, με εξειδίκευση των μεταβολών, κοινοποιείται με τη διαδικασία που περιγράφεται στην παράγραφο 4.3 ανωτέρω προς τα συμβαλλόμενα μέρη της συμφωνίας που εφαρμόζουν τον παρόντα κανονισμό.
 7.3.
 Η Αρμόδια Αρχή ενημερώνει τα υπόλοιπα συμβαλλόμενα μέρη σχετικά με την επέκταση μέσω του εντύπου κοινοποίησης το οποίο περιέχεται στο παράρτημα 2 του παρόντα κανονισμού. Παρέχει σε κάθε επέκταση αριθμό σειράς, ονομαζόμενο «αριθμός επέκτασης».
 8. ΣΥΜΜΟΡΦΩΣΗ ΠΑΡΑΓΩΓΗΣ
 8.1.
 Οι διαδικασίες που αφορούν τη συμμόρφωση της παραγωγής είναι σύμφωνες προς τις γενικές διατάξεις που καθορίζονται στο προσάρτημα 2 της συμφωνίας (E/ECE/324-E/ECE/TRANS/505/Αναθ. 2) και πληρούν τις ακόλουθες απαιτήσεις:
 8.2.
 Όχημα που έχει εγκριθεί με βάση τον παρόντα κανονισμό κατασκευάζεται έτσι ώστε να συμφωνεί προς τον εγκεκριμένο τύπο με πλήρωση των απαιτήσεων της παραγράφου


text:
5 ανωτέρω·
 8.3.
 Η Αρμόδια Αρχή η οποία χορήγησε την έγκριση μπορεί οποτεδήποτε να επαληθεύει τη συμμόρφωση των μεθόδων ελέγχου που εφαρμόζονται για κάθε μονάδα παραγωγής. Η συνήθης συχνότητα των επιθεωρήσεων αυτών είναι μια φορά ανά διετία.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΠΑΡΑΓΩΓΗΣ
 9.1.
 Η έγκριση που έχει χορηγηθεί για κάποιο τύπο οχήματος με βάση τον παρόντα κανονισμό είναι δυνατόν να ανακληθεί εφόσον δεν πληρούνται οι απαιτήσεις που ορίζονται στην παράγραφο 8 ανωτέρω.
 9.2.
 Εάν κάποιο συμβαλλόμενο μέρος ανακαλέσει έγκριση που έχει προηγουμένως χορηγήσει, ενημερώνει πάραυτα τα υπόλοιπα συμβαλλόμενα μέρη που εφαρμόζουν τον παρόντα κανονισμό με αποστολή προς αυτά εντύπου κοινοποίησης σύμφωνου με το υπόδειγμα του παραρτήματος 1 του παρόντα κανονισμού.
 10. ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
 Εάν ο κάτοχος της έγκρισης διακόψει τελείως την παραγωγή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία χορήγησε την έγκριση, η οποία με τη σειρά της ενημερώνει πάραυτα τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο προς το υπόδειγμα του παραρτήματος Ι του παρόντα κανονισμού.
 11. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΤΩΝ ΑΡΜΟΔΙΩΝ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών των αρμόδιων για τη διεξαγωγή δοκιμών έγκρισης και των Διοικητικών Υπηρεσιών οι οποίες χορηγούν εγκρίσεις και προς τις οποίες πρέπει να αποστέλλονται τα έντυπα που πιστοποιούν την έγκριση ή την επέκταση ή την άρνηση χορήγησης ή την ανάκληση έγκρισης.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (έγγραφο TRANS/WP.29/78/Αναθ.1/Τροποπ.2, όπως τροποποιήθηκε τελικά με την Τροπολογία 4).
 (2) Η μάζα οχήματος σε τάξη κίνησης περιλαμβάνει τη μάζα του οχήματος και του αμαξώματός του με ψυκτικό υγρό, λιπαντικά, καύσιμο, 100 τοις εκατό άλλα υγρά, εργαλεία, εφεδρικό τροχό και τον οδηγό. Η μάζα του οδηγού εκτιμάται στα 75 kg (κατανεμημένη ως εξής: 68 kg για τη μάζα του επιβαίνοντα και 7kg για τη μάζα αποσκευών, κατά το πρότυπο ISO2416:1992. Το δοχείο καυσίμου είναι πλήρες κατά 90 τοις εκατό και οι υπόλοιπες συσκευές που περιέχουν υγρά (εκτός των προοριζόμενων για υγρά απόβλητα) κατά 100 τοις εκατό της χωρητικότητας που δίδεται από τον κατασκευαστή.
 (3) 1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία και Ερζεγοβίνη, 32 για